ai4bharat/Pralekha huggingface dataset:
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਡੀਐੱਸਟੀ - ਸੀਆਈਆਈ ਇੰਡੀਆ ਪੁਰਤਗਾਲ ਟੈੱਕ ਸੰਮੇਲਨ 2020 ਵਿੱਚ ਭਾਰਤ ਅਤੇ ਪੁਰਤਗਾਲ ਦੇ ਸਟਾਰਟ ਅੱਪ ਈਕੋਸਿਸਟਮ ਨੂੰ ਨੇੜੇ ਲਿਆਉਣ ਅਤੇ ਸਾਂਝੀ ਨਵੀਨਤਾ ਨੂੰ ਸਹੂਲਤ ਦੇਣ ਦੇ ਤਰੀਕਿਆਂ ਬਾਰੇ ਵਿਚਾਰ ਵਟਾਂਦਰੇ ਹੋਏ
ਨਵੀਨਤਾ ਸਮਾਜਿਕ - ਆਰਥਿਕ ਵਿਕਾਸ ਅਤੇ ਵਿਸ਼ਵਵਿਆਪੀ ਤੌਰ ’ਤੇ ਭਲਾਈ ਦਾ ਨਵਾਂ ਇੰਜਨ ਹੈ: ਡੀਐੱਸਟੀ ਸੱਕਤਰ ਪ੍ਰੋਫ਼ੈਸਰ ਆਸ਼ੂਤੋਸ਼ ਸ਼ਰਮਾ
ਡੀਐੱਸਟੀ - ਸੀਆਈਆਈ ਇੰਡੀਆ ਪੁਰਤਗਾਲ ਟੈੱਕ ਸੰਮੇਲਨ 2020, 7-9 ਦਸੰਬਰ, 2020 ਵਿੱਚ ਭਾਰਤ ਅਤੇ ਪੁਰਤਗਾਲ ਦੇ ਸਟਾਰਟ ਅੱਪ ਈਕੋਸਿਸਟਮ ਨੂੰ ਨੇੜੇ ਲਿਆਉਣ ਅਤੇ ਸਾਂਝੀ ਨਵੀਨਤਾ ਨੂੰ ਸਹੂਲਤ ਦੇਣ ਦੇ ਸੱਦੇ ਦੇ ਨਾਲ ਸਮਾਪਤ ਹੋਇਆ|
“ਨਵੀਨਤਾ ਸਮਾਜਿਕ - ਆਰਥਿਕ ਵਿਕਾਸ ਅਤੇ ਵਿਸ਼ਵਵਿਆਪੀ ਤੌਰ ’ਤੇ ਭਲਾਈ ਦਾ ਨਵਾਂ ਇੰਜਨ ਹੈ। ਰੋਬੋਟਿਕਸ, ਊਰਜਾ ਅਤੇ ਬਿਜਲੀ, ਮੈਨੂਫ਼ੈਕਚਰਿੰਗ, ਆਈਟੀ ਅਤੇ ਦੂਰਸੰਚਾਰ ਆਦਿ ਤਰਜੀਹ ਵਾਲੇ ਖੇਤਰਾਂ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਉਣ ਤੋਂ ਇਲਾਵਾ, ਨਵੀਨਤਾ ਸਮਾਜਿਕ ਖੇਤਰ ਵਿੱਚ ਵੀ ਮਹੱਤਵਪੂਰਨ ਲੋੜਾਂ ਨੂੰ ਸੰਬੋਧਿਤ ਹੁੰਦੀ ਹੈ”, ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ ਦੇ ਸਕੱਤਰ, ਪ੍ਰੋ. ਆਸ਼ੂਤੋਸ਼ ਸ਼ਰਮਾ ਨੇ ਆਪਣੇ ਮੁੱਖ ਭਾਸ਼ਣ ਵਿੱਚ ਕਿਹਾ।
“ਹਾਲਾਂਕਿ ਭਾਰਤ ਕੋਲ ਇੱਕ ਨਵੀਨਤਾ ਪਾਵਰ ਹਾਊਸ ਬਣਨ ਦੀਆਂ ਸਾਰੀਆਂ ਕੋਸ਼ਿਸ਼ਾਂ ਹਨ ਜੋ ਵਿਸ਼ਵਵਿਆਪੀ ਪੱਧਰ ਦੀ ਨਵੀਨਤਾ ਨੂੰ ਪ੍ਰੇਰਿਤ ਕਰਦੀਆਂ ਹਨ, ਜਿਵੇਂ ਕਿ ਲੋਕਤੰਤਰਿਕ ਰਾਜ ਪ੍ਰਬੰਧ, ਮਜ਼ਬੂਤ ਬਾਜ਼ਾਰ ਦੀ ਸੰਭਾਵਨਾ, ਇੱਕ ਨੌਜਵਾਨ ਪ੍ਰਤਿਭਾ ਪੂਲ, ਅਤੇ ਸੰਜਮੀ ਨਵੀਨਤਾ ਪ੍ਰਤੀ ਇੱਕ ਬੁਨਿਆਦੀ ਪ੍ਰਵਿਰਤੀ, ਇਸ ਤੋਂ ਲਾਭ ਲੈਣ ਲਈ ਇਸਨੂੰ ਨਵੀਨਤਾਕਾਰੀ ਅਗਵਾਈ ਵਾਲੇ ਉੱਦਮ  ਲਈ ਸਹੀ ਵਾਤਾਵਰਣ ਬਣਾਉਣ ’ਤੇ ਧਿਆਨ ਕੇਂਦਰਤ ਕਰਨ ਦੀ ਜ਼ਰੂਰਤ ਹੈ।”, ਪ੍ਰੋਫ਼ੈਸਰ ਆਸ਼ੂਤੋਸ਼ ਨੇ ਕਿਹਾ|
ਸੰਮੇਲਨ ਵਿੱਚ, ਸੀਆਈਆਈ ਇੰਡਸਟਰੀਅਲ ਇਨੋਵੇਸ਼ਨ ਅਵਾਰਡ 2020 ਨੂੰ ਡੀਐੱਸਟੀ ਦੇ ਸੱਕਤਰ ਪ੍ਰੋ: ਆਸ਼ੂਤੋਸ਼ ਸ਼ਰਮਾ ਅਤੇ ਸੀਆਈਆਈ ਨੈਸ਼ਨਲ ਸਟਾਰਟ ਅੱਪ ਕੌਂਸਲ ਦੇ ਚੇਅਰਮੈਨ ਸ਼੍ਰੀ ਕ੍ਰਿਸ ਗੋਪਾਲਕ੍ਰਿਸ਼ਨਨ ਨੇ ਕੁੱਲ 27 ਕੰਪਨੀਆਂ ਨੂੰ ਪਰੋਸੈੱਸਿਜ਼, ਉਤਪਾਦਾਂ, ਸੇਵਾਵਾਂ, ਤਕਨਾਲੋਜੀਆਂ ਅਤੇ ਹੋਰ ਕਿਸਮ ਦੀ ਨਵੀਨਤਾ ਦੇ ਲਈ ਸਨਮਾਨਿਤ ਕੀਤਾ, ਜੋ ਨਵੀਨਤਾਵਾਂ ਉਦਯੋਗਾਂ ਵਿੱਚ ਵਾਧਾ ਕਰਨ ਦੀ ਕਾਬਲੀਅਤ ਰੱਖਦੀਆਂ ਹਨ|
ਸੰਮੇਲਨ ਵਿੱਚ ਇਨੋਵੇਸ਼ਨ ਐਂਡ ਸਟਾਰਟ-ਅਪ ਈਕੋਸਿਸਟਮ ਦੇ ਸੈਸ਼ਨ ਵਿੱਚ ਦਿੱਤੇ ਗਏ ਇਨ੍ਹਾਂ ਪੁਰਸਕਾਰਾਂ ਵਿੱਚ 18 ਨਿਯਮਤ ਪੁਰਸਕਾਰ, 8 ਸ਼੍ਰੇਣੀ ਦੇ ਪੁਰਸਕਾਰ ਅਤੇ ਸਾਲ ਦੀ ਸਭ ਤੋਂ ਨਵੀਨਤਕਾਰੀ ਕੰਪਨੀ ਨੂੰ ਦਿੱਤਾ ਜਾਣ ਵਾਲਾ 1 ਸ਼ਾਨਦਾਰ ਪੁਰਸਕਾਰ ਸ਼ਾਮਲ ਹੈ| ਖੋਜ ਸੰਸਥਾਵਾਂ ਦੇ ਨਵੀਨਤਕਾਰੀ ਹੱਲਾਂ ਰਾਹੀਂ ਮਹੱਤਵਪੂਰਣ ਯੋਗਦਾਨਾਂ ਨੂੰ ਮੰਨਣ ਲਈ ਇਸ ਸਾਲ ਪੁਰਸਕਾਰਾਂ ਦੀ ਇੱਕ ਖ਼ਾਸ ਸ਼੍ਰੇਣੀ ਪੇਸ਼ ਕੀਤੀ ਗਈ ਸੀ|
ਪ੍ਰੋ: ਸ਼ਰਮਾ ਨੇ ਜ਼ੋਰ ਦਿੱਤਾ ਕਿ ਇੰਡਸਟਰੀਅਲ ਇਨੋਵੇਸ਼ਨ ਅਵਾਰਡ ਵਰਗੇ ਪੁਰਸਕਾਰ ਹਰ ਸੰਸਥਾ ਦੇ ਅੰਦਰ ਨਵੀਨਤਾ ਪ੍ਰਣਾਲੀ ਨੂੰ ਉਨ੍ਹਾਂ ਦੇ ਨਵੀਨਤਾ ਫ੍ਰੇਮਵਰਕ ’ਤੇ ਕੇਂਦ੍ਰਤ ਕਰਕੇ ਸੁਧਾਰਦੇ ਹਨ।
ਸੀਆਈਆਈ ਦੇ ਸਾਬਕਾ ਪ੍ਰਧਾਨ ਅਤੇ ਸੀਆਈਆਈ ਨੈਸ਼ਨਲ ਸਟਾਰਟਅਪ ਕੌਂਸਲ ਦੇ ਚੇਅਰਮੈਨ ਸ਼੍ਰੀ ਕ੍ਰਿਸ ਗੋਪਾਲਕ੍ਰਿਸ਼ਨਨ ਨੇ ਆਰ ਐਂਡ ਡੀ ਦੇ ਖੇਤਰ ਵਿੱਚ ਬਾਹਰੀ ਦੁਨੀਆ ਨਾਲ ਕੰਮ ਕਰਨ ਲਈ ਇੱਕ ਵਿਧੀ ਦੇ ਵਿਕਾਸ ਦੀ ਜ਼ਰੂਰਤ ’ਤੇ ਜ਼ੋਰ ਦਿੱਤਾ ਅਤੇ ਸਾਰੀਆਂ ਕੰਪਨੀਆਂ ਨੂੰ ਅਕੈਡਮੀਆ ਅਤੇ ਖੋਜ ਪ੍ਰਯੋਗਸ਼ਾਲਾਵਾਂ ਨਾਲ ਕੰਮ ਕਰਨ ਵੱਲ ਉਤਸ਼ਾਹਤ ਕੀਤਾ ਜੋ ਨਵੀਨਤਾ ਲਈ ਇੱਕ ਮਹੱਤਵਪੂਰਣ ਚੈਨਲ ਹਨ|
“ਰਾਹ ਨੂੰ ਮੁੜ ਸੁਰਜੀਤ ਕਰਨ ਦਾ ਕੋਈ ਮਤਲਬ ਨਹੀਂ ਹੈ| ਸਾਨੂੰ ਦੁਨੀਆ ਦੀਆਂ ਸਭ ਤੋਂ ਵਧੀਆ ਕੰਪਨੀਆਂ ਅਤੇ ਸਟਾਰਟਅਪਸ ਦੇ ਨਾਲ ਕੰਮ ਕਰਨ ਦੀ ਜ਼ਰੂਰਤ ਹੈ ਅਤੇ ਜੋ ਪਹਿਲਾਂ ਤੋਂ ਮੌਜੂਦ ਹੈ ਉਸ ਨੂੰ ਸਾਂਝਾ ਕਰਨ ਅਤੇ ਉਸ ਤੋਂ ਅੱਗੇ ਬਣਾਉਣ ਲਈ ਇੱਕ ਵਿਧੀ ਹੋਣੀ ਚਾਹੀਦੀ ਹੈ| ਸਾਡਾ ਯੋਗਦਾਨ ਕਿਸੇ ਤਰੀਕੇ ਨਾਲ ਮੁੜ ਸੁਰਜੀਤ ਕਰਨ ਦੀ ਬਜਾਏ ਪੁਰਾਣੇ ਵਿੱਚ ਨਵਾਂ ਜੋੜਨ ਲਈ ਹੋਣਾ ਚਾਹੀਦਾ ਹੈ, ਅਤੇ ਵਿਸ਼ਵਵਿਆਪੀ ਸਹਿਯੋਗ ਬਹੁਤ ਮਹੱਤਵਪੂਰਨ ਹੈ|”, ਸ਼੍ਰੀ ਗੋਪਾਲਕ੍ਰਿਸ਼ਨਨ ਨੇ ਅੱਗੇ ਕਿਹਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦੁੰਗਤੀ ਪਿੰਡ ਦੇ ਲੋਕਾਂ ਨੂੰ -30 ਡਿਗਰੀ ਸੈਲਸੀਅਸ ਤਾਪਮਾਨ ‘ਤੇ ਵੀ ਨਲ ਰਾਹੀਂ ਪਾਣੀ ਮਿਲਣ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪੂਰਬੀ ਲੱਦਾਖ ਵਿੱਚ ਡੇਮਜੋਕ ਦੇ ਨੇੜੇ ਸਥਿਤ ਦੁੰਗਤੀ ਪਿੰਡ ਦੇ ਲੋਕਾਂ ਨੂੰ -30 ਡਿਗਰੀ ਸੈਲਸੀਅਸ ਤਾਪਮਾਨ ‘ਤੇ ਵੀ ਨਲ ਰਾਹੀਂ ਪਾਣੀ ਮਿਲਣ ‘ਤੇ ਵਧਾਈਆਂ ਦਿੱਤੀਆਂ ਹਨ।
ਸਾਂਸਦ ਜਾਮਯਾਂਗ ਤਸੇਰਿੰਗ ਨਾਮਗਯਾਲ ਨੇ ਇੱਕ ਟਵੀਟ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਦੁੰਗਤੀ ਦੇ ਲੋਕਾਂ ਨੂੰ ਵਧਾਈਆਂ। ਅਸੀਂ ‘ਹਰ ਘਰ ਜਲ’ ਪ੍ਰਦਾਨ ਕਰਨ ਦੇ ਵਿਜ਼ਨ ਨੂੰ ਸਾਕਾਰ ਕਰਨ ਦੇ ਲਈ ਦ੍ਰਿੜ੍ਹਤਾ ਨਾਲ ਪ੍ਰਤੀਬੱਧ ਹਾਂ।”
ਰੱਖਿਆ ਮੰਤਰਾਲਾ
ਚੱਕਰਵਾਤ 'ਯਾਸ' ਤੋਂ ਬਚਾਅ ਅਤੇ ਰਾਹਤ ਕਾਰਜਾਂ ਲਈ ਭਾਰਤੀ ਜਲ ਸੈਨਾ ਦੇ ਸਮੁਦਰੀ ਜਹਾਜਾਂ ਅਤੇ ਹਵਾਈ ਜਹਾਜ਼ ਨੂੰ ਤਿਆਰ ਰੱਖਿਆ ਗਿਆ
ਉੱਤਰੀ ਅੰਡੇਮਾਨ ਦੇ ਸਮੁਦਰਾਂ ਵਿੱਚ ਘੱਟ ਦਬਾਅ ਦਾ ਖੇਤਰ ਹੋਣ ਕਾਰਨ ਅਗਲੇ 24 ਘੰਟਿਆਂ ਦੌਰਾਨ ਇਸਦੇ ਬੰਗਾਲ ਦੀ ਖਾੜੀ ਵਿੱਚ ਚੱਕਰਵਾਤੀ ਤੂਫਾਨ 'ਯਾਸ' ਦੇ ਰੂਪ ਵਿੱਚ ਤੇਜ਼ ਹੋਣ ਦੀ ਸੰਭਾਵਨਾ ਹੈ ਅਤੇ ਇਹ ਉੱਤਰ ਪੱਛਮੀ ਦਿਸ਼ਾ ਵੱਲ ਵਧ ਰਿਹਾ ਹੈ ਅਤੇ ਸੰਭਾਵਤ ਤੌਰ ‘ਤੇ 26 ਮਈ ਦੇ ਨੇੜੇ ਤੇੜੇ ਇਸਦੇ ਉੱਤਰੀ ਓਡੀਸ਼ਾ ਅਤੇ ਪੱਛਮੀ ਬੰਗਾਲ ਦੇ ਵਿਚਕਾਰ ਸਮੁੰਦਰੀ ਤੱਟ ਤੋਂ ਲੰਘਣ ਦੀ ਸੰਭਾਵਨਾ ਹੈ। ਭਾਰਤੀ ਜਲ ਸੈਨਾ ਚੱਕਰਵਾਤੀ ਤੂਫਾਨ ਦੀ ਮੂਵਮੇੰਟ 'ਤੇ ਨੇੜਿਓਂ ਨਜ਼ਰ ਰੱਖ ਰਹੀ ਹੈ। ਹੈੱਡਕੁਆਰਟਰਸ, ਈਸਟਰਨ ਨੇਵਲ ਕਮਾਂਡ, ਅਤੇ ਪੱਛਮੀ ਬੰਗਾਲ ਅਤੇ ਓਡੀਸ਼ਾ ਖੇਤਰ ਵਿੱਚ ਜਲ ਸੈਨਾ ਦੇ ਇੰਚਾਰਜ ਅਧਿਕਾਰੀਆਂ ਨੇ ਚੱਕਰਵਾਤ ‘ਯਾਸ’ ਦੇ ਪ੍ਰਭਾਵਾਂ ਦਾ ਮੁਕਾਬਲਾ ਕਰਨ ਸੰਬੰਧੀ ਤਿਆਰੀ ਗਤੀਵਿਧੀਆਂ ਸ਼ੁਰੂ ਕਰ ਦਿੱਤੀਆਂ ਹਨ ਅਤੇ ਲੋੜ ਅਨੁਸਾਰ ਸਹਾਇਤਾ ਪ੍ਰਦਾਨ ਕਰਨ ਲਈ ਰਾਜ ਪ੍ਰਸ਼ਾਸਨਾਂ ਨਾਲ ਨਿਰੰਤਰ ਸੰਪਰਕ ਵਿੱਚ ਹਨ।
ਤਿਆਰੀ ਦੇ ਹਿੱਸੇ ਵਜੋਂ, ਮੌਜੂਦਾ ਸਰੋਤਾਂ ਨੂੰ ਵਧਾਉਣ ਲਈ ਅੱਠ ਹੜ੍ਹ ਰਾਹਤ ਟੀਮਾਂ ਅਤੇ ਚਾਰ ਗੋਤਾਖੋਰ ਟੀਮਾਂ ਓਡੀਸ਼ਾ ਅਤੇ ਪੱਛਮੀ ਬੰਗਾਲ ਵਿਖੇ ਪਹਿਲੀ ਵਾਲੀ ਸਥਿਤੀ ਵਿੱਚ ਲਗਾਈਆਂ ਗਈਆਂ ਹਨ। ਓਡੀਸ਼ਾ ਅਤੇ ਪੱਛਮੀ ਬੰਗਾਲ ਦੇ ਤੱਟ ਦੇ ਸਭ ਤੋਂ ਪ੍ਰਭਾਵਤ ਇਲਾਕਿਆਂ ਵਿੱਚ ਸਹਾਇਤਾ ਪ੍ਰਦਾਨ ਕਰਨ ਲਈ ਚਾਰ ਸਮੁਦਰੀ ਜਹਾਜ਼ ਮਨੁੱਖੀ ਸਹਾਇਤਾ ਅਤੇ ਆਫ਼ਤ ਰਾਹਤ  ਬ੍ਰਿਕਸ, ਗੋਤਾਖੋਰੀ ਅਤੇ ਮੈਡੀਕਲ ਟੀਮਾਂ ਸਮੇਤ ਸਟੈਂਡਬਾਈ ਰੱਖੇ ਗਏ ਹਨ। ਸਮੁਦਰੀ ਹਵਾਈ ਸਟੇਸ਼ਨਾਂ, ਵਿਸ਼ਾਖਾਪਟਨਮ ਵਿਖੇ ਆਈਐੱਨਐੱਸ ਦੇਗਾ ਅਤੇ ਚੇਨਈ ਨੇੜੇ ਆਈਐੱਨਐੱਸ ਰਾਜਾਲੀ ਨੂੰ ਤਿਆਰ ਰੱਖਿਆ ਗਿਆ ਹੈ ਤਾਂ ਜੋ ਲੋੜ ਅਨੁਸਾਰ ਬਹੁਤ ਜਿਆਦਾ ਪ੍ਰਭਾਵਤ ਇਲਾਕਿਆਂ, ਹਾਦਸੇ ਦਾ ਸ਼ਿਕਾਰ ਲੋਕਾਂ ਦੀ ਨਿਕਾਸੀ ਅਤੇ ਰਾਹਤ ਸਮਗ੍ਰੀ ਨੂੰ ਏਅਰ ਡ੍ਰੌਪ ਕਰਨ ਲਈ ਹਵਾਈ ਸਰਵੇਖਣ ਕੀਤਾ ਜਾ ਸਕੇ।
ਪ੍ਰਧਾਨ ਮੰਤਰੀ ਦਫਤਰ
ਗਲਾਸਗੋ ਵਿੱਚ ਸੀਓਪੀ- 26 ਸਮਿਟ ਵਿਖੇ ‘ਐਕਸਲੇਰੇਟਿੰਗ ਕਲੀਨ ਟੈਕਨੋਲੋਜੀ ਇਨੋਵੇਸ਼ਨ ਐਂਡ ਡਿਪਲੌਇਮੈਂਟ’ ਵਿਸ਼ੇ ’ਤੇ ਆਯੋਜਿਤ ਸੈਸ਼ਨ ਸਮੇਂ ਪ੍ਰਧਾਨ ਮੰਤਰੀ ਦੀਆਂ ਟਿੱਪਣੀਆਂ
Excellencies
Namaskar!
ਅੱਜ ‘One Sun, One World, One Grid’ ਦੇ launch ’ਤੇ ਆਪ ਸਭ ਦਾ ਸੁਆਗਤ ਹੈ। One Sun, One World, One Grid’ ਦੀ ਮੇਰੀ ਕਈ ਸਾਲਾਂ ਪੁਰਾਣੀ ਪਰਿਕਲਪਨਾ ਨੂੰ ਅੱਜ International Solar Alliance ਅਤੇ UK ਦੇ ਗ੍ਰੀਨ ਗ੍ਰਿੱਡ ਇਨੀਸ਼ਿਏਟਿਵ ਦੀ ਪਹਿਲ ਨੂੰ, ਇੱਕ ਠੋਸ ਰੂਪ ਮਿਲਿਆ ਹੈ। Excellencies, industrial revolution ਨੂੰ ਫੌਸਿਲ ਫਿਊਲਸ ਨੇ ਊਰਜਾ ਦਿੱਤੀ ਸੀ। ਫੌਸਿਲ ਫਿਊਲਸ ਦੇ ਉਪਯੋਗ ਨਾਲ ਕਈ ਦੇਸ਼ ਤਾਂ ਸਮ੍ਰਿੱਧ ਹੋਏ, ਪਰੰਤੂ ਸਾਡੀ ਧਰਤੀ, ਸਾਡਾ ਵਾਤਾਵਰਣ ਗ਼ਰੀਬ ਹੋ ਗਏ। ਫੌਸਿਲ ਫਿਊਲਸ ਦੀ ਹੋੜ ਨੇ ਜਿਓ-ਪੋਲੀਟਿਕਲ ਤਣਾਅ ਵੀ ਖੜ੍ਹੇ ਕੀਤੇ। ਲੇਕਿਨ ਅੱਜ technology ਨੇ ਸਾਨੂੰ ਇੱਕ ਬਿਹਤਰੀਨ ਵਿਕਲਪ ਦਿੱਤਾ ਹੈ।
Excellencies,
ਸਾਡੇ ਇੱਥੇ ਹਜ਼ਾਰਾਂ ਵਰ੍ਹੇ ਪਹਿਲਾਂ, ਸੂਰਯ-ਉਪਨਿਸ਼ਦ ਵਿੱਚ ਕਿਹਾ ਗਿਆ ਹੈ, ਸੂਰਯਾਦ੍ ਭਵੰਤੀ ਭੂਤਾਨਿ, ਸੂਰਯੇਣ ਪਾਲਿਤਾਨਿ ਤੁ॥  ਅਰਥਾਤ, ਸਭ ਕੁਝ ਸੂਰਜ ਤੋਂ ਹੀ ਉਤਪੰਨ ਹੋਇਆ ਹੈ, ਸਭ ਦੀ ਊਰਜਾ ਦਾ ਸਰੋਤ ਸੂਰਜ ਹੀ ਹੈ, ਅਤੇ ਸੂਰਜ ਦੀ ਊਰਜਾ ਨਾਲ ਹੀ ਸਭ ਦਾ ਪਾਲਣ ਹੁੰਦਾ ਹੈ। ਪ੍ਰਿਥਵੀ ’ਤੇ ਜਦੋਂ ਤੋਂ ਜੀਵਨ ਉਤਪੰਨ ਹੋਇਆ, ਤਦ ਤੋਂ ਹੀ ਸਾਰੇ ਪ੍ਰਾਣੀਆਂ ਦਾ ਜੀਵਨ ਚੱਕਰ, ਉਨ੍ਹਾਂ ਦੀ ਰੋਜ਼ਾਨਾ ਰੁਟੀਨ, ਸੂਰਜ ਦੇ ਉਦੈ ਅਤੇ ਅਸਤ ਨਾਲ ਜੁੜੀ ਰਹੀ ਹੈ। ਜਦੋਂ ਤੱਕ ਇਹ ਕੁਦਰਤੀ ਕਨੈਕਸ਼ਨ ਬਣਿਆ ਰਿਹਾ, ਤੱਦ ਤੱਕ ਸਾਡਾ ਪਲੈਨੇਟ ਵੀ ਸਵਸਥ ਰਿਹਾ। ਲੇਕਿਨ ਆਧੁਨਿਕ ਕਾਲ ਵਿੱਚ ਮਨੁੱਖ ਨੇ ਸੂਰਜ ਦੁਆਰਾ ਸਥਾਪਿਤ ਚੱਕਰ ਤੋਂ ਅੱਗੇ ਨਿਕਲਣ ਦੀ ਹੋੜ ਵਿੱਚ, ਕੁਦਰਤੀ ਸੰਤੁਲਨ ਨੂੰ disturb ਕੀਤਾ, ਅਤੇ ਆਪਣੇ ਵਾਤਾਵਰਣ ਦਾ ਬੜਾ ਨੁਕਸਾਨ ਵੀ ਕਰ ਲਿਆ। ਅਗਰ ਸਾਨੂੰ ਫਿਰ ਤੋਂ ਕੁਦਰਤ ਦੇ ਨਾਲ ਸੰਤੁਲਿਤ ਜੀਵਨ ਦਾ ਸਬੰਧ ਸਥਾਪਿਤ ਕਰਨਾ ਹੈ, ਤਾਂ ਇਸ ਦਾ ਰਸਤਾ ਸਾਡੇ ਸੂਰਜ ਨਾਲ ਹੀ ਪ੍ਰਕਾਸ਼ਿਤ ਹੋਵੇਗਾ। ਮਾਨਵਤਾ ਦੇ ਭਵਿੱਖ ਨੂੰ ਬਚਾਉਣ ਦੇ ਲਈ ਸਾਨੂੰ ਫਿਰ ਤੋਂ ਸੂਰਜ ਦੇ ਨਾਲ ਚਲਣਾ ਹੋਵੇਗਾ।
Excellencies
ਜਿਤਨੀ ਉਰਜਾ ਪੂਰੀ ਮਾਨਵ ਜਾਤੀ ਸਾਲ-ਭਰ ਵਿੱਚ ਉਪਯੋਗ ਕਰਦੀ ਹੈ, ਉਤਨੀ ਊਰਜਾ ਸੂਰਜ ਇੱਕ ਘੰਟੇ ਵਿੱਚ ਧਰਤੀ ਨੂੰ ਦਿੰਦਾ ਹੈ। ਅਤੇ ਇਹ ਬੇਹੱਦ ਊਰਜਾ ਪੂਰੀ ਤਰ੍ਹਾਂ ਨਾਲ clean ਹੈ, sustainable ਹੈ। ਚੁਣੌਤੀ ਸਿਰਫ਼ ਇਤਨੀ ਹੈ ਕਿ ਸੌਰ ਊਰਜਾ ਦਿਨ ਵਿੱਚ ਹੀ ਉਪਲਬਧ ਹੈ ਅਤੇ ਮੌਸਮ ’ਤੇ ਵੀ ਨਿਰਭਰ ਹੈ। ‘One Sun, One World, One Grid’ ਇਸ ਚੁਣੌਤੀ ਦਾ ਹੱਲ ਹੈ। ਇੱਕ world-wide ਗ੍ਰਿੱਡ ਤੋਂ Clean Energy ਹਰ ਜਗ੍ਹਾ ਹਰ ਸਮੇਂ ਮਿਲ ਪਾਏਗੀ। ਇਸ ਤੋਂ Storage ਦੀ ਜ਼ਰੂਰਤ ਵੀ ਘੱਟ ਹੋਵੇਗੀ ਅਤੇ ਸੋਲਰ ਪ੍ਰੋਜੈਕਟਸ ਦੀ viability ਵੀ ਵਧੇਗੀ। ਇਸ ਰਚਨਾਤਮਕ ਪਹਿਲ ਨਾਲ ਕਾਰਬਨ ਫੁਟਪ੍ਰਿੰਟ ਅਤੇ ਊਰਜਾ ਦੀ ਲਾਗਤ ਤਾਂ ਘੱਟ ਹੋਵੇਗੀ ਹੀ, ਅਲੱਗ-ਅਲੱਗ ਖੇਤਰਾਂ ਅਤੇ ਦੇਸ਼ਾਂ ਦੇ ਦਰਮਿਆਨ ਸਹਿਯੋਗ ਦਾ ਇੱਕ ਨਵਾਂ ਮਾਰਗ ਵੀ ਖੁੱਲ੍ਹੇਗਾ।
ਮੈਨੂੰ ਪੂਰਾ ਵਿਸ਼ਵਾਸ ਹੈ ਕਿ ਵੰਨ-ਸੰਨ : ਵੰਨ ਵਰਲਡ: ਵੰਨ – ਗ੍ਰਿੱਡ : ਵੰਨ-ਗ੍ਰਿੱਡ ਅਤੇ ਗ੍ਰੀਨ-ਗ੍ਰਿੱਡ-ਇਨੀਸ਼ਿਏਟਿਵ ਦੇ ਤਾਲਮੇਲ ਨਾਲ ਇੱਕ ਸੰਯੁਕਤ ਅਤੇ ਸੁਦ੍ਰਿੜ੍ਹ ਆਲਮੀ ਗ੍ਰਿੱਡ ਦਾ ਵਿਕਾਸ ਹੋ ਪਾਵੇਗਾ। ਮੈਂ ਅੱਜ ਇਹ ਵੀ ਜਾਣਕਾਰੀ ਦੇਣਾ ਚਾਹੁੰਦਾ ਹਾਂ ਕਿ ਸਾਡੀ ਸਪੇਸ ਏਜੰਸੀ ਇਸਰੋ, ਵਿਸ਼ਵ ਨੂੰ ਇੱਕ ਸੋਲਰ ਕੈਲਕੁਲੇਟਰ ਐਪਲੀਕੇਸ਼ਨ ਦੇਣ ਜਾ ਰਹੀ ਹੈ। ਇਸ ਕੈਲਕੁਲੇਟਰ ਨਾਲ, ਸੈਟੇਲਾਈਟ ਡੇਟਾ ਦੇ ਅਧਾਰ ’ਤੇ ਵਿਸ਼ਵ ਦੀ ਕਿਸੇ ਵੀ ਜਗ੍ਹਾ ਦੀ ਸੋਲਰ ਪਾਵਰ ਪੋਟੈਂਸ਼ੀਅਲ ਮਾਪੀ ਜਾ ਸਕੇਗੀ। ਇਹ ਐਪਲੀਕੇਸ਼ਨ ਸੋਲਰ ਪ੍ਰੋਜੈਕਟਸ ਦਾ location decide ਕਰਨ ਵਿੱਚ ਉਪਯੋਗੀ ਹੋਵੇਗਾ ਅਤੇ ਇਸ ਨਾਲ ‘One Sun , One World, One Grid’ ਨੂੰ ਵੀ ਮਜ਼ਬੂਤੀ ਮਿਲੇਗੀ।
Excellencies
ਇੱਕ ਵਾਰ ਫਿਰ, ਮੈਂ ISA ਦਾ ਅਭਿਨੰਦਨ ਕਰਦਾ ਹਾਂ, ਅਤੇ ਮੇਰੇ ਮਿੱਤਰ ਬੋਰਿਸ ਦਾ ਉਨ੍ਹਾਂ ਦੇ ਸਹਿਯੋਗ ਲਈ ਬਹੁਤ-ਬਹੁਤ ਧੰਨਵਾਦ ਕਰਦਾ ਹਾਂ। ਮੈਂ ਸਾਰੇ ਹੋਰ ਦੇਸ਼ਾਂ ਦੇ ਲੀਡਰਸ ਦੀ ਉਪਸਥਿਤੀ ਦੇ ਲਈ ਵੀ ਹਿਰਦੇ ਤੋਂ ਉਨ੍ਹਾਂ ਦਾ ਆਭਾਰ ਵਿਅਕਤ ਕਰਦਾ ਹਾਂ।
ਧੰਨਵਾਦ !
ਗ੍ਰਹਿ ਮੰਤਰਾਲਾ
ਵਿੱਤ ਮੰਤਰੀ ਵੱਲੋਂ ਅੱਜ ਕੀਤੇ ਐਲਾਨਾਂ ਨਾਲ ਗ੍ਰਾਮੀਣ ਅਰਥਵਿਵਸਥਾ ਤੇ ਬੁਨਿਆਦੀ ਢਾਂਚੇ ਦੇ ਵਿਕਾਸ ਦੇ ਨਾਲ-ਨਾਲ ਕਰੋੜਾਂ ਗ਼ਰੀਬ ਲੋਕਾਂ ਤੇ ਪ੍ਰਵਾਸੀ ਵਰਕਰਾਂ ਨੂੰ ਮਿਲੇਗਾ ਰੋਜ਼ਗਾਰ: ਗ੍ਰਹਿ ਮੰਤਰੀ
ਆਰਥਿਕ ਪੈਕੇਜ ਸਿਹਤ, ਸਿੱਖਿਆ ਅਤੇ ਕਾਰੋਬਾਰ ਖੇਤਰਾਂ ਦੀ ਨੁਹਾਰ ਬਦਲਣ ਵਾਲਾ ਸਾਬਤ ਹੋਵੇਗਾ: ਸ਼੍ਰੀ ਅਮਿਤ ਸ਼ਾਹ
ਕੋਵਿਡ-19 ਨਾਲ ਨਜਿੱਠਣ ਵਿੱਚ ਪ੍ਰਧਾਨ ਮੰਤਰੀ ਮੋਦੀ ਦੀ ਅਗਵਾਈ ਨੇ ਕਈ ਵਿਕਸਿਤ ਦੇਸ਼ਾਂ ਨੂੰ ਪਛਾੜ ਦਿੱਤਾ: ਗ੍ਰਹਿ ਮੰਤਰੀ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਅੱਜ ਐਲਾਨੇ ਆਰਥਿਕ ਪੈਕੇਜ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਵਿੱਤ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਦਾ ਧੰਨਵਾਦ ਕੀਤਾ। ਉਨ੍ਹਾਂ ਕਿਹਾ, “ਮੋਦੀ ਸਰਕਾਰ ਵੱਲੋਂ ਅੱਜ ਦੇ ਐਲਾਨ ਆਤਮਨਿਰਭਰ ਭਾਰਤ ਦੇ ਵਿਚਾਰ ਨੂੰ ਸਾਕਾਰ ਕਰਨ ਵਿੱਚ ਬਹੁਤ ਅੱਗੇ ਤੱਕ ਲੈ ਕੇ ਜਾਣਗੇ। ਇਹ ਕਦਮ ਸਿਹਤ, ਸਿੱਖਿਆ ਤੇ ਕਾਰੋਬਾਰੀ ਖੇਤਰਾਂ ਦੀ ਨੁਹਾਰ ਬਦਲਣ ਵਾਲੇ ਸਾਬਤ ਹੋਣਗੇ, ਜਿਨ੍ਹਾਂ ਨਾਲ ਕਰੋੜਾਂ ਗ਼ਰੀਬਾਂ ਨੂੰ ਰੋਜ਼ਗਾਰ ਮਿਲੇਗਾ।
ਗ੍ਰਾਮੀਣ ਭਾਰਤ ਲਈ ਐਲੋਕੇਸ਼ਨ ਬਾਰੇ ਗੱਲ ਕਰਦਿਆਂ ਸ਼੍ਰੀ ਸ਼ਾਹ ਨੇ ਕਿਹਾ, “ਮੋਦੀ ਸਰਕਾਰ ਵੱਲੋਂ ਮਨਰੇਗਾ ਤਹਿਤ 40,000 ਕਰੋੜ ਰੁਪਏ ਨਾ ਸਿਰਫ ਗ਼ਰੀਬ ਤੇ ਪ੍ਰਵਾਸੀ ਵਰਕਰਾਂ ਲਈ ਰੋਜ਼ਗਾਰ ਪੈਦਾ ਕਰਨ ਵਿੱਚ ਸਹਾਇਤਾ ਕਰਨਗੇ, ਬਲਕਿ ਟਿਕਾਊ ਰੋਜ਼ੀ-ਰੋਟੀ ਦੇ ਵਸੀਲੇ ਬਣਾਉਣ ਵਿੱਚ ਵੀ ਸਹਾਇਤਾ ਕਰਨਗੇ।” ਇਸ ਨਾਲ ਸਾਡੀ ਗ੍ਰਾਮੀਣ ਅਰਥਵਿਵਸਥਾ ਤੇ ਬੁਨਿਆਦੀ ਢਾਂਚੇ ਵਿੱਚ ਵੱਡੇ ਪੱਧਰ ‘ਤੇ ਵਾਧਾ ਹੋਵੇਗਾ।
ਗ੍ਰਹਿ ਮੰਤਰੀ ਨੇ ਕੋਵਿਡ-19 ਨਾਲ ਨਜਿੱਠਣ ਵਿੱਚ ਪ੍ਰਧਾਨ ਮੰਤਰੀ ਮੋਦੀ ਦੀ ਅਗਵਾਈ ਦੀ ਸ਼ਲਾਘਾ ਕਰਦਿਆਂ ਕਿਹਾ ਕਿ ਇਸ ਮਾਮਲੇ ਵਿੱਚ ਭਾਰਤ ਨੇ ਕਈ ਵਿਕਸਿਤ ਦੇਸ਼ਾਂ ਨੂੰ ਪਛਾੜ ਦਿੱਤਾ ਹੈ। ਉਨ੍ਹਾਂ ਕਿਹਾ, “ਪ੍ਰਧਾਨ ਮੰਤਰੀ ਨੇ ਭਵਿੱਖ ਵਿੱਚ ਭਾਰਤ ਨੂੰ ਸਿਹਤ ਖੇਤਰ ਨੂੰ ਮਜ਼ਬੂਤ ਕਰਨ ਅਤੇ ਸੁਧਾਰਨ ਨਾਲ ਭਵਿੱਖ ਵਿੱਚ ਅਜਿਹੀਆਂ ਮਹਾਮਾਰੀਆਂ ਲਈ ਤਿਆਰ ਕਰਨ ਦਾ ਸੰਕਲਪ ਲਿਆ ਹੈ। ਮੋਦੀ ਸਰਕਾਰ ਨੇ ਹਰ ਜ਼ਿਲ੍ਹੇ ਵਿੱਚ ਛੂਤ ਦੀਆਂ ਬਿਮਾਰੀਆਂ ਹਸਪਤਾਲ ਬਲਾਕ ਬਣਾਉਣ, ਲੈਬ ਨੈੱਟਵਰਕ ਅਤੇ ਨਿਗਰਾਨੀ ਨੂੰ ਮਜ਼ਬੂਤ ਕਰਨ ਅਤੇ ਖੋਜ ਨੂੰ ਉਤਸ਼ਾਹਿਤ ਕਰਨ ਲਈ ਭਾਰਤ ਦੇ ਸਿਹਤ ਖਰਚਿਆਂ ਨੂੰ ਵਧਾਉਣ ਦਾ ਫੈਸਲਾ ਕੀਤਾ ਹੈ। ਮੈਨੂੰ ਪੂਰਾ ਭਰੋਸਾ ਹੈ ਕਿ ਇਹ ਦੂਰਦਰਸ਼ੀ ਸੋਚ ਭਾਰਤ ਨੂੰ ਮੈਡੀਕਲ ਖੇਤਰ ਵਿੱਚ ਅੱਗੇ ਲੈ ਜਾਵੇਗੀ। ”
ਪਬਲਿਕ ਸੈਕਟਰ ਇੰਟਰਪ੍ਰਾਈਜ਼ ਨੀਤੀ ਬਾਰੇ ਮੁੜ ਵਿਚਾਰ ਕਰਨ ਦੇ ਫੈਸਲੇ, ਆਈਬੀਸੀ ਨਾਲ ਜੁੜੇ ਉਪਾਵਾਂ ਰਾਹੀਂ ਕਾਰੋਬਾਰੀ ਸੌਖ ਵੱਲ ਧਿਆਨ ਕੇਂਦ੍ਰਿਤ ਕਰਨ ਅਤੇ ਕੰਪਨੀਜ਼ ਐਕਟ ਵਿੱਚੋਂ ਅਪਰਾਧਿਕ ਧਾਰਾਵਾਂ ਹਟਾਉਣ ਬਾਰੇ ਸ਼੍ਰੀ ਸ਼ਾਹ ਨੇ ਕਿਹਾ ਕਿ ਅਜਿਹੇ ਫੈਸਲੇ ਆਤਮਨਿਰਭਰ ਭਾਰਤ ਪ੍ਰਤੀ ਪ੍ਰਧਾਨ ਮੰਤਰੀ ਮੋਦੀ ਦੀ ਭਵਿੱਖਮੁਖੀ ਨਜ਼ਰ ਤੇ ਉਨ੍ਹਾਂ ਦੀ ਪ੍ਰਤੀਬੱਧਤਾ ਨੂੰ ਦਰਸਾਉਂਦੇ ਹਨ।
ਗ੍ਰਹਿ ਮੰਤਰੀ ਨੇ ਕਿਹਾ ਕਿ ਮੋਦੀ ਸਰਕਾਰ ਨੇ ਰਾਜਾਂ ਦੀ ਕਰਜ਼ਾ ਲੈਣ ਦੀ ਹੱਦ ਵਧਾਉਣ ਦਾ ਫੈਸਲਾ ਕੀਤਾ ਹੈ, ਜਿਸ ਨਾਲ ਉਨ੍ਹਾਂ ਨੂੰ 4.28 ਲੱਖ ਕਰੋੜ ਰੁਪਏ ਦੇ ਵਾਧੂ ਸਰੋਤ ਮਿਲਣਗੇ। ਰਾਜਾਂ ਨੂੰ ਪਹਿਲਾਂ ਹੀ ਦਿੱਤੇ ਗਏ ਹੋਰ ਫੰਡਾਂ ਬਾਰੇ ਗੱਲ ਕਰਦਿਆਂ, ਉਨ੍ਹਾਂ ਕਿਹਾ ਕਿ ਕੇਂਦਰ ਪਹਿਲਾਂ ਹੀ ਅਪ੍ਰੈਲ ਵਿੱਚ ਕਰਾਂ ਦੀ ਅਦਾਇਗੀ ਵਜੋਂ 46.038 ਕਰੋੜ ਰੁਪਏ ਜਾਰੀ ਕਰ ਦਿੱਤੇ ਸਨ; 12,390 ਕਰੋੜ ਰੁਪਏ ਦਾ ਮਾਲੀਆ ਘਾਟਾ; ਅਤੇ ਐੱਸਡੀਆਰਐੱਫ ਤਹਿਤ 11,000 ਕਰੋੜ ਰੁਪਏ ਦੇ ਫੰਡ ਜਾਰੀ ਕਰ ਚੁੱਕਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨਮੰਤਰੀ ਨੇ ਵਿਸ਼ਵ ਯੁੱਧਾਂ ਦੇ ਦੌਰਾਨ ਇਟਲੀ ਵਿੱਚ ਲੜੇ ਭਾਰਤੀ ਸੈਨਿਕਾਂ ਦੇ ਯਾਦਗਾਰੀ ਉਤਸਵ ਵਿੱਚ ਸ਼ਾਮਲ ਸਿੱਖ ਸਮੁਦਾਇ ਅਤੇ ਸੰਸਥਾਨਾਂ ਦੇ ਪ੍ਰਤੀਨਿਧੀਆਂ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਪਹਿਲੇ ਵਿਸ਼ਵ ਯੁੱਧ ਅਤੇ ਦੂਜੇ ਵਿਸ਼ਵ ਯੁੱਧ ਵਿੱਚ ਇਟਲੀ ਵਿੱਚ ਲੜੇ ਭਾਰਤੀ ਸੈਨਿਕਾਂ ਦੇ ਯਾਦਗਾਰੀ ਉਤਸਵ ਵਿੱਚ ਸ਼ਾਮਲ ਸਿੱਖ ਸਮੁਦਾਇ ਅਤੇ ਸੰਸਥਾਨਾਂ ਦੇ ਪ੍ਰਤੀਨਿਧੀਆਂ ਸਮੇਤ ਵਿਭਿੰਨ ਸੰਗਠਨਾਂ ਦੇ ਮੈਂਬਰਾਂ ਨਾਲ ਮੁਲਾਕਾਤ ਕੀਤੀ ਅਤੇ ਗੱਲਬਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਇਨ੍ਹਾਂ ਯੁੱਧਾਂ ਵਿੱਚ ਭਾਰਤੀ ਸੈਨਿਕਾਂ ਦੁਆਰਾ ਦਿਖਾਈ ਗਈ ਬੀਰਤਾ ਨੂੰ ਸ਼ਰਧਾਂਜਲੀ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
15ਵੇਂ ਬ੍ਰਿਕਸ ਸਮਿਟ  ਵਿੱਚ ਪ੍ਰਧਾਨ ਮੰਤਰੀ ਦੀ ਭਾਗੀਦਾਰੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 23 ਅਗਸਤ 2023 ਨੂੰ ਜੋਹਾਨਸਬਰਗ ਵਿੱਚ ਦੱਖਣ ਅਫਰੀਕਾ ਦੀ ਪ੍ਰਧਾਨਗੀ ਵਿੱਚ ਆਯੋਜਿਤ 15ਵੇਂ ਬ੍ਰਿਕਸ ਸਮਿਟ  ਵਿੱਚ ਹਿੱਸਾ ਲਿਆ।
ਨੇਤਾਵਾਂ ਨੇ ਆਲਮੀ ਆਰਥਿਕ ਸੁਧਾਰ, ਅਫਰੀਕਾ ਅਤੇ ਗਲੋਬਲ ਸਾਊਥ ਦੇ ਨਾਲ ਸਾਂਝੇਦਾਰੀ ਸਹਿਤ ਮਹੱਤਵਪੂਰਨ ਚਰਚਾ ਕੀਤੀ ਅਤੇ ਬ੍ਰਿਕਸ ਏਜੰਡਾ  ’ਤੇ ਹੁਣ ਤੱਕ ਹੋਈ ਪ੍ਰਗਤੀ ਦੀ ਭੀ ਸਮੀਖਿਆ ਕੀਤੀ।
ਆਪਣੇ ਸੰਬੋਧਨ ਦੇ ਦੌਰਾਨ, ਪ੍ਰਧਾਨ ਮੰਤਰੀ ਨੇ ਇੱਕ ਮਜ਼ਬੂਤ ਬ੍ਰਿਕਸ  ਦਾ ਸੱਦਾ ਦਿੱਤਾ ਜੋ ਇਸ ਪ੍ਰਕਾਰ ਹੈ:
ਬੀ- ਬ੍ਰੇਕਿੰਗ ਬੈਰੀਅਰਸ 
ਆਰ- ਰਿਵਾਇਟਲਾਇਜਿੰਗ ਇਕੌਨਮੀਜ਼ 
ਆਈ – ਇੰਸਪਾਇਰਿੰਗ ਇਨੋਵੇਸ਼ਨ 
ਸੀ –ਕ੍ਰਿਏਟਿੰਗ ਔਪਾਰਚੁਨਿਟੀਜ਼ 
ਐੱਸ- ਸ਼ੇਪਿੰਗ ਦ ਫਿਊਚਰ 
(B - Breaking barriers
R - Revitalising economies
I - Inspiring Innovation
C - Creating opportunities
S - Shaping the future)
ਇਸ ਦੌਰਾਨ, ਪ੍ਰਧਾਨ ਮੰਤਰੀ ਨੇ ਨਿਮਨਲਿਖਿਤ ਪਹਿਲੂਆਂ ’ਤੇ ਭੀ ਚਾਨਣਾ ਪਾਇਆ:
· ਯੂਐੱਨਐੱਸਸੀ ਸੁਧਾਰਾਂ ਦੇ ਲਈ ਨਿਸ਼ਚਿਤ ਸਮਾਂ ਸੀਮਾ ਤੈਅ ਕਰਨ ਦਾ ਸੱਦਾ ਦਿੱਤਾ
· ਬਹੁਪੱਖੀ ਵਿੱਤੀ ਸੰਸਥਾਵਾਂ  ਵਿੱਚ ਸੁਧਾਰ ਦਾ ਸੱਦਾ ਦਿੱਤਾ
· ਡਬਲਿਊਟੀਓ  ਵਿੱਚ ਸੁਧਾਰ ਦਾ ਸੱਦਾ ਦਿੱਤਾ
· ਬ੍ਰਿਕਸ  ਨੂੰ ਆਪਣੇ ਵਿਸਤਾਰ ’ਤੇ ਆਮ ਸਹਿਮਤੀ ਬਣਾਉਣ ਦਾ ਸੱਦਾ ਦਿੱਤਾ
· ਬ੍ਰਿਕਸ  ਨੂੰ ਧੁਰਵੀਕਰਣ ਨਹੀਂ ਬਲਕਿ ਏਕਤਾ ਦਾ ਆਲਮੀ ਸੰਦੇਸ਼ ਭੇਜਣ ਦਾ ਸੱਦਾ ਦਿੱਤਾ
· ਬ੍ਰਿਕਸ ਸਪੇਸ ਐਕਸਪਲੋਰੇਸ਼ਨ ਕੰਸੋਰਟੀਅਮ  ਦੇ ਨਿਰਮਾਣ ਦਾ ਪ੍ਰਸਤਾਵ ਪੇਸ਼ ਕੀਤਾ
· ਬ੍ਰਿਕਸ ਭਾਗੀਦਾਰਾਂ  ਨੂੰ ਇੰਡੀਅਨ ਡਿਜੀਟਲ ਪਬਲਿਕ ਇਨਫ੍ਰਾਸਟ੍ਰਕਚਰ-ਭਾਰਤੀ ਸਟੈਕ  ਦੀ ਪੇਸ਼ਕਸ ਕੀਤੀ ਗਈ।
· ਬ੍ਰਿਕਸ ਦੇਸ਼ਾਂ  ਦੇ ਦਰਮਿਆਨ ਸਕਿੱਲ ਮੈਪਿੰਗ, ਕੌਸ਼ਲ  ਅਤੇ ਗਤੀਸ਼ੀਲਤਾ ਨੂੰ ਹੁਲਾਰਾ ਦੇਣ ਦਾ ਕੰਮ ਕਰਨ ਦਾ ਪ੍ਰਸਤਾਵ
· ਇੰਟਰਨੈਸ਼ਨਲ ਬਿਗ ਕੈਟ ਅਲਾਇੰਸ  ਦੇ ਤਹਿਤ ਚੀਤਿਆਂ ਦੀ ਸੰਭਾਲ਼ ਦੇ ਲਈ ਬ੍ਰਿਕਸ ਦੇਸ਼ਾਂ ਦੇ ਸੰਯੁਕਤ ਪ੍ਰਯਾਸਾਂ ਦਾ ਪ੍ਰਸਤਾਵ
· ਬ੍ਰਿਕਸ ਦੇਸ਼ਾਂ ਦੇ ਦਰਮਿਆਨ ਪਰੰਪਰਾਗਤ ਦਵਾਈ ਦਾ ਭੰਡਾਰ  ਸਥਾਪਿਤ ਕਰਨ ਦਾ ਪ੍ਰਸਤਾਵ
· ਬ੍ਰਿਕਸ ਸਾਂਝੇਦਾਰਾਂ  ਨੂੰ ਜੀ20 ਵਿੱਚ ਅਫਰੀਕਨ ਯੂਨੀਅਨ ਦੀ ਸਥਾਈ ਸਦੱਸਤਾ  ਦਾ ਸਮਰਥਨ ਕਰਨ ਦਾ ਸੱਦਾ ਦਿੱਤਾ
ਵਣਜ ਤੇ ਉਦਯੋਗ ਮੰਤਰਾਲਾ
ਹੈਂਡੀਕ੍ਰਾਫਟ ਅਤੇ ਜੀਆਈ ਖਿਡੌਣਿਆਂ ਨੂੰ ਕੁਆਲਟੀ ਕੰਟਰੋਲ ਆਰਡਰ ਤੋਂ ਛੋਟ ਦਿੱਤੀ ਗਈ ਹੈ
ਭਾਰਤ ਨੂੰ ਖਿਡੌਣਿਆਂ ਦੀ ਵਿਕਰੀ ਅਤੇ ਬਰਾਮਦ ਲਈ ਵਿਸ਼ਵਵਿਆਪੀ ਨਿਰਮਾਣ ਕੇਂਦਰ ਬਣਾਉਣ ਦੇ ਪ੍ਰਧਾਨ ਮੰਤਰੀ ਦੇ ਦ੍ਰਿਸ਼ਟੀਕੋਣ ਵੱਲ ਕਦਮ ਉਠਾਉਂਦੇ ਹੋਏ ਵਣਜ ਤੇ ਉਦਯੋਗ ਮੰਤਰਾਲੇ ਦੇ ਉਦਯੋਗ ਅਤੇ ਅੰਦਰੂਨੀ ਵਪਾਰ ਵਿਭਾਗ , ਨੇ ਇਕ ਵਿਆਪਕ ਕਾਰਜ ਯੋਜਨਾ ਤਿਆਰ ਕੀਤੀ ਹੈ ਜਿਸ ਨਾਲ ਦੇਸ਼ ਭਰ ਵਿਚ ਦੇਸੀ ਖਿਡੌਣਿਆਂ ਦੇ ਉਤਪਾਦਨ ਅਤੇ ਵਿਕਰੀ ਨੂੰ ਉਤਸ਼ਾਹਤ ਕਰਨ ਲਈ ਕਈ ਕਦਮ ਚੁੱਕੇ ਜਾ ਰਹੇ ਹਨ। ਖਿਡੌਣਿਆਂ ਦੀ ਮਾਨਕੀਕਰਨ ਅਤੇ ਗੁਣਵੱਤਾ ਦੀ ਪਾਲਣਾ ਲਈ ਵਿਭਾਗ ਵੱਲੋਂ ਕੁਆਲਟੀ ਕੰਟਰੋਲ ਆਰਡਰ ਜਾਰੀ ਕੀਤਾ ਗਿਆ ਹੈ। ਇਹ ਆਦੇਸ਼ 1 ਜਨਵਰੀ, 2021 ਤੋਂ ਲਾਗੂ ਹੋਵੇਗਾ। ਇਸ ਆਦੇਸ਼ ਦਾ ਉਦੇਸ਼ ਹੈ ਕਿ ਭਾਰਤ ਸਰਕਾਰ, ਰਾਜਾਂ ਅਤੇ ਹਿੱਸੇਦਾਰਾਂ ਦੇ ਸਹਿਯੋਗੀ ਯਤਨਾਂ ਨੂੰ ਅੱਗੇ ਲਿਜਾਣਾ ਹੈ ਤਾਂ ਜੋ ਦੇਸੀ ਖਿਡੌਣਿਆਂ ਦੇ ਮਿਆਰੀ ਮਾਣਕਾਂ ਦੇ ਵਿਜ਼ਨ ਨੂੰ 'ਖਿਡੌਣਿਆਂ ਲਈ ਟੀਮ ਅਪ’ ਨੂੰ ਤਰਜ਼ੀਹ ਦੇ ਤੌਰ ਤੇ ਹੁਲਾਰਾ ਦਿੱਤਾ ਜਾ ਸਕੇ।
ਹੁਣ, ਦੇਸ਼ ਵਿਚ ਦਰਮਿਆਨੇ, ਛੋਟੇ ਅਤੇ ਸੂਖਮ ਖਿਡੌਣਿਆਂ ਦੀਆਂ ਉਤਪਾਦਨ ਇਕਾਈਆਂ ਨੂੰ ਹੱਲਾਸ਼ੇਰੀ ਦੇਣ ਲਈ ਕੀਤੀਆਂ ਜਾ ਰਹੀਆਂ ਪਹਿਲਕਦਮੀਆਂ ਦੇ ਇਕ ਹਿੱਸੇ ਵਜੋਂ, ਡੀਪੀਆਈਆਈਟੀ ਨੇ ਖਿਡੌਣਿਆਂ  ਦਾ ਦੂਜਾ ਸੋਧ ਆਦੇਸ਼, 2020 ਜਾਰੀ ਕੀਤਾ ਹੈ। ਇਹ ਵਿਕਾਸ ਕਮਿਸ਼ਨਰ  ਨਾਲ ਰਜਿਸਟਰਡ ਕਾਰੀਗਰਾਂ ਵੱਲੋਂ ਬਣਾਏ ਅਤੇ ਵੇਚੇ ਗਏ ਸਮਾਨ ਨੂੰ ਬੀਆਈਐੱਸ  ਰੈਗੂਲੇਸ਼ਨਜ਼, 2018 ਦੀ ਅਨੁਸੂਚੀ -2 ਦੀ ਸਕੀਮ 1 ਦੇ ਅਨੁਸਾਰ, ਬਿਉਰੋ ਆਫ ਇੰਡੀਅਨ ਸਟੈਂਡਰਡਜ਼ ਦੇ ਲਾਇਸੈਂਸ ਅਧੀਨ ਸਟੈਂਡਰਡ ਮਾਰਕ ਦੀ ਵਰਤੋਂ ਤੋਂ ਛੋਟ ਦਿੰਦਾ ਹੈ।
ਸੋਧ ਆਦੇਸ਼ 2020, ਭੂਗੋਲਿਕ ਸੰਕੇਤਾਂ ਵਜੋਂ ਰਜਿਸਟਰਡ ਉਤਪਾਦਾਂ ਨੂੰ ਬੀਆਈਐੱਸ  ਰੈਗੂਲੇਸ਼ਨਜ਼, 2018 ਦੀ ਅਨੁਸੂਚੀ -2 ਦੀ ਸਕੀਮ 1 ਦੇ ਅਨੁਸਾਰ ਬਿਉਰੋ ਤੋਂ ਇੰਡੀਆ ਦੇ ਖਿਡੌਣਿਆਂ ਦੇ ਮਿਆਰਾਂ ਅਤੇ ਸਟੈਂਡਰਡ ਮਾਰਕ ਲਾਇਸੈਂਸ ਦੀ ਲਾਜ਼ਮੀ ਵਰਤੋਂ ਤੋਂ ਛੋਟ ਹੈ। ਵਿਭਾਗ ਵੱਲੋਂ ਜਾਰੀ ਗਜ਼ਟ ਨੋਟੀਫਿਕੇਸ਼ਨ ਵਿੱਚ ਕਿਹਾ ਗਿਆ ਹੈ ਕਿ “ਇਸ ਆਰਡਰ ਵਿੱਚ ਅਜਿਹਾ ਕੁਝ ਵੀ ਨਹੀਂ ਹੈ ਜੋ ਰਜਿਸਟਰਡ ਮਾਲਿਕ ਵੱਲੋਂ ਤਿਆਤ ਕੀਤੇ ਅਤੇ ਵੇਚੇ ਗਏ ਸਾਮਾਨ ਜਾਂ ਵਸਤਾਂ ਅਤੇ ਪੇਟੈਂਟਸ ਆਫ ਕੰਟਰੋਲਰ ਜਨਰਲ, ਡਿਜ਼ਾਈਨ ਅਤੇ ਟ੍ਰੇਡਮਾਰਕ ਵੱਲੋਂ ਭੂਗੋਲਿਕ ਸੰਕੇਤਾਂ ਵੱਜੋਂ ਰਜਿਸਟਰਡ ਪ੍ਰੋਡਕਟ ਦੇ ਅਧਿਕਾਰਤ ਯੂਜਰ ਤੇ ਲਾਗੂ ਹੋਵੇ। ”
-------------------------------------------------- -------------
ਵਾਈ ਬੀ
(Visitor Counter : 97
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਇੱਕ ਹੋਰ ਉਪਲਬਧੀ ਹਾਸਲ ਕਰਨ ਦੇ ਲਈ ਵਿਗਿਆਨੀਆਂ ਅਤੇ ਇੰਜੀਨੀਅਰਾਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਇੱਕ ਹੋਰ ਉਪਲਬਧੀ ਹਾਸਲ ਕਰਨ ਦੇ ਲਈ ਵਿਗਿਆਨੀਆਂ ਅਤੇ ਇੰਜੀਨੀਅਰਾਂ ਨੂੰ ਵਧਾਈਆਂ ਦਿੱਤੀਆਂ ਹਨ। ਗੁਜਰਾਤ ਵਿੱਚ 700 ਮੈਗਾਵਾਟ ਦੀ ਦੇਸ਼ ਦੀ ਪਹਿਲੀ ਸਭ ਤੋਂ ਬੜੀ ਸਵਦੇਸ਼ੀ ਕਾਕਰਾਪਾਰ ਨਿਊਕਲੀਅਰ ਪਾਵਰ ਪਲਾਂਟ ਯੂਨਿਟ-3 ਨੇ ਪੂਰੀ ਸਮਰੱਥਾ ਨਾਲ ਕੰਮ ਸ਼ੁਰੂ ਕਰ ਦਿੱਤਾ ਹੈ।
ਐਕਸ  ‘ਤੇ ਇੱਕ ਪੋਸਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਭਾਰਤ ਨੇ ਇੱਕ ਹੋਰ ਉਪਲਬਧੀ ਹਾਸਲ ਕੀਤੀ ਹੈ।
ਗੁਜਰਾਤ ਵਿੱਚ 700 ਮੈਗਾਵਾਟ ਦੀ ਦੇਸ਼ ਦੀ ਪਹਿਲੀ ਸਭ ਤੋਂ ਬੜੀ ਸਵਦੇਸ਼ੀ ਕਾਕਰਾਪਾਰ ਨਿਊਕਲੀਅਰ ਪਾਵਰ ਪਲਾਂਟ ਯੂਨਿਟ-3 ਨੇ ਪੂਰੀ ਸਮਰੱਥਾ ਨਾਲ ਕੰਮ ਸ਼ੁਰੂ ਕਰ ਦਿੱਤਾ ਹੈ।
ਸਾਡੇ ਵਿਗਿਆਨੀਆਂ ਅਤੇ ਇੰਜੀਨੀਅਰਾਂ ਨੂੰ ਵਧਾਈਆਂ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦਿੱਗਜ ਅਭਿਨੇਤਾ ਰਿਸ਼ੀ ਕਪੂਰ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦਿੱਗਜ ਅਭਿਨੇਤਾ ਰਿਸ਼ੀ ਕਪੂਰ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ, “ਬਹੁਆਯਾਮੀ, ਪਿਆਰੇ ਅਤੇ ਜ਼ਿੰਦਾਦਿਲ... ਇਹ ਰਿਸ਼ੀ ਕਪੂਰ ਜੀ ਸਨ। ਉਹ ਟੈਲੈਂਟ  ਦਾ ਪਾਵਰਹਾਊਸ ਸਨ। ਮੈਂ ਉਨ੍ਹਾਂ ਨਾਲ ਹੋਈ ਗੱਲਬਾਤ ਨੂੰ ਹਮੇਸ਼ਾ ਯਾਦ ਰੱਖਾਂਗਾ, ਇੱਥੋਂ ਤੱਕ ਕਿ ਸੋਸ਼ਲ ਮੀਡੀਆ 'ਤੇ ਹੋਈ ਗੱਲਬਾਤ ਨੂੰ ਵੀ। ਉਹ ਫਿਲਮਾਂ ਅਤੇ ਭਾਰਤ ਦੀ ਪ੍ਰਗਤੀ ਨੂੰ ਲੈ ਕੇ ਕਾਫੀ ਉਤਸ਼ਾਹੀ ਸਨ। ਮੈਂ ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਪ੍ਰਤੀ ਸੰਵੇਦਨਾ। ਓਮ ਸ਼ਾਂਤੀ।”
https://twitter.com/narendramodi/status/1255733640299835392
ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਕੈਬਨਿਟ ਨੇ ਭਾਰਤ ਅਤੇ ਉਜ਼ਬੇਕਿਸਤਾਨ ਦੇ ਦਰਮਿਆਨ ਸੌਰ ਊਰਜਾ ਦੇ ਖੇਤਰ ਵਿੱਚ ਸਹਿਯੋਗ ਲਈ ਸਹਿਮਤੀ ਪੱਤਰ ‘ਤੇ ਦਸਤਖ਼ਤ ਕਰਨ ਦੀ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਕੈਬਨਿਟ ਨੂੰ ਭਾਰਤ ਅਤੇ ਉਜ਼ਬੇਕਿਸਤਾਨ ਦੇ ਦਰਮਿਆਨ ਸੌਰ ਊਰਜਾ ਦੇ ਖੇਤਰ ਵਿੱਚ ਸਹਿਯੋਗ ਦੇ ਲਈ ਸਹਿਮਤੀ ਪੱਤਰ  ‘ਤੇ ਦਸਤਖ਼ਤ ਕੀਤੇ ਜਾਣ ਬਾਰੇ ਜਾਣੂ ਕਰਵਾਇਆ ਗਿਆ।
ਇਸ ਸਹਿਮਤੀ ਪੱਤਰ ਦੇ ਤਹਿਤ ਕਾਰਜ ਦਾ ਮੁੱਖ ਖੇਤਰ ਨੈਸ਼ਨਲ ਇੰਸਟੀਟਿਊਟ ਆਵ੍ ਸੋਲਰ ਐਨਰਜੀ , ਨਵੀਨ ਅਤੇ ਅਖੁੱਟ ਊਰਜਾ ਮੰਤਰਾਲਾ, ਭਾਰਤ ਅਤੇ ਇੰਟਰਨੈਸ਼ਨਲ ਸੋਲਰ ਐਨਰਜੀ ਇੰਸਟੀਟਿਊਟ  ਉਜ਼ਬੇਕਿਸਤਾਨ ਦੇ ਦਰਮਿਆਨ ਪਰਸਪਰ ਪਹਿਚਾਣ ਕੀਤੇ ਗਏ ਨਿਮਨਲਿਖਿਤ ਖੇਤਰਾਂ ਵਿੱਚ ਖੋਜ/ਪ੍ਰਦਰਸ਼ਨ/ਪਾਇਲਟ ਪ੍ਰੋਜੈਕਟਾਂ ਦੀ ਪਹਿਚਾਣ ਕਰਨਾ ਹੈ :
1. ਸੋਲਰ ਫੋਟੋਵੋਲਟਿਕ
2. ਸਟੋਰੇਜ਼ ਟੈਕਨੋਲੋਜੀਜ਼
3. ਟ੍ਰਾਂਸਫਰ ਆਵ੍ ਟੈਕਨੋਲੋਜੀ
ਪਰਸਪਰ ਸਮਝੌਤੇ ਦੇ ਅਧਾਰ ‘ਤੇ, ਦੋਵੇਂ ਪੱਖ ਇੰਟਰਨੈਸ਼ਨਲ ਸੋਲਰ ਅਲਾਇੰਸ  ਮੈਂਬਰ ਦੇਸ਼ਾਂ ਵਿੱਚ ਪਾਇਲਟ ਪ੍ਰੋਜੈਕਟਾਂ ਦੇ ਲਾਗੂਕਰਨ ਅਤੇ ਤੈਨਾਤੀ ਲਈ ਕਾਰਜ ਕਰਨਗੇ।
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਚੱਕਰਵਾਤ ਤਾਉਤੇ ਨਾਲ ਨਜਿੱਠਣ ਲਈ ਆਰਮਡ ਫੋਰਸਿਜ਼ ਦੇ ਯਤਨਾਂ ਦੀ ਸਮੀਖਿਆ ਕੀਤੀ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ 17 ਮਈ, 2021 ਨੂੰ ਵੀਡੀਓ ਕਾਨਫਰੰਸਿੰਗ ਰਾਹੀਂ ਚੱਕਰਵਾਤੀ ਤੂਫ਼ਾਨ ਤਾਉਤੇ ਤੋਂ ਪੈਦਾ ਹੋਈ ਸਥਿਤੀ ਨਾਲ ਨਜਿੱਠਣ ਲਈ ਸਿਵਲ ਅਧਿਕਾਰੀਆਂ ਨੂੰ ਹਥਿਆਰਬੰਦ ਫੌਜਾਂ ਵੱਲੋਂ ਮੁਹੱਈਆ ਕਰਵਾਈ ਜਾ ਰਹੀ ਤਿਆਰੀ ਅਤੇ ਸਹਾਇਤਾ ਦੀ ਸਮੀਖਿਆ ਕਰਨ ਲਈ ਇੱਕ ਮੀਟਿੰਗ ਕੀਤੀ। ਚੀਫ ਆਫ ਡਿਫੈਂਸ ਸਟਾਫ ਜਨਰਲ ਬਿਪਿਨ ਰਾਵਤ, ਰੱਖਿਆ ਸਕੱਤਰ ਡਾ. ਅਜੈ ਕੁਮਾਰ, ਜਲ ਸੈਨਾ ਦੇ ਚੀਫ ਐਡਮਿਰਲ ਕਰਮਬੀਰ ਸਿੰਘ, ਚੀਫ ਆਫ ਏਅਰ ਸਟਾਫ ਚੀਫ ਮਾਰਸ਼ਲ ਆਰਕੇਐਸ ਭਦੌਰੀਆ ਅਤੇ ਚੀਫ਼ ਆਫ਼ ਆਰਮੀ ਸਟਾਫ ਜਨਰਲ ਐਮ ਐਮ ਨਰਵਣੇ ਅਤੇ ਰੱਖਿਆ ਖੋਜ ਤੇ ਵਿਕਾਸ ਵਿਭਾਗ ਦੇ ਸਕੱਤਰ ਅਤੇ ਚੇਅਰਮੈਨ, ਰੱਖਿਆ ਖੋਜ ਅਤੇ ਵਿਕਾਸ ਸੰਗਠਨ  ਉਨ੍ਹਾਂ ਵਿੱਚ ਸ਼ਾਮਲ ਸਨ, ਜਿਨ੍ਹਾਂ ਨੇ ਮੀਟਿੰਗ ਵਿੱਚ ਹਿੱਸਾ ਲਿਆ।
ਸ੍ਰੀ ਰਾਜਨਾਥ ਸਿੰਘ ਨੂੰ ਦੱਸਿਆ ਗਿਆ ਕਿ ਪ੍ਰਭਾਵਿਤ ਰਾਜਾਂ ਦੇ ਅਧਿਕਾਰੀਆਂ ਵੱਲੋਂ ਕਿਸੇ ਵੀ ਬੇਨਤੀ ਦੀ ਸੂਰਤ ਵਿੱਚ 11 ਭਾਰਤੀ ਨੇਵੀ ਡਾਈਵਿੰਗ ਟੀਮਾਂ ਨੂੰ ਸਟੈਂਡ ਬਾਈ ਰੱਖਿਆ ਗਿਆ ਹੈ। ਬਾਰ੍ਹਾਂ ਬਚਾਅ ਟੀਮਾਂ ਅਤੇ ਮੈਡੀਕਲ ਟੀਮਾਂ ਨੂੰ ਤੁਰੰਤ ਜਵਾਬ ਅਤੇ ਤਾਇਨਾਤੀ ਲਈ ਰੱਖਿਆ ਗਿਆ ਹੈ। ਲੋੜ ਪੈਣ ਤੇ ਚੱਕਰਵਾਤੀ ਤੂਫ਼ਾਨ ਦੇ ਤੁਰੰਤ ਬਾਅਦ ਲੋੜੀਂਦੇ ਬੁਨਿਆਦੀ ਢਾਂਚੇ ਦੀ ਮੁਰੰਮਤ ਲਈ ਮੁਰੰਮਤ ਅਤੇ ਬਚਾਅ ਟੀਮਾਂ ਦਾ ਗਠਨ ਵੀ ਕੀਤਾ ਗਿਆ ਹੈ।
ਤਿੰਨ ਸਮੁਦਰੀ ਜਹਾਜ਼  ਪ੍ਰਭਾਵਤ ਇਲਾਕਿਆਂ ਵਿਚ ਤੇ ਤੁਰੰਤ ਮਦਦ ਅਤੇ ਰਾਹਤ ਸਮੱਗਰੀ ਦੀ ਸਹਾਇਤਾ ਸਟੈਂਡ ਬਾਈ ਰਖੇ ਗਏ ਹਨ। ਪੱਛਮੀ ਸਮੁਦਰੀ ਬੋਰਡ 'ਤੇ ਬਾਕੀ ਦੇ ਸਮੁਦਰੀ ਜਹਾਜ਼ ਵੀ ਖਰਾਬ ਮੌਸਮ ਕਾਰਨ ਫਸੀਆਂ ਮੱਛੀਆਂ ਫੜਨ ਵਾਲੀਆਂ ਕਿਸ਼ਤੀਆਂ / ਛੋਟੀਆਂ ਕਿਸ਼ਤੀਆਂ ਦੀ ਸਹਾਇਤਾ ਲਈ ਖੜ੍ਹੇ ਹਨ। ਨਿਗਰਾਨੀ 'ਤੇ ਨੇਵੀ ਦਾ ਮੈਰੀਟਾਈਮ ਰੀਕੋਨਾਈਸੈਂਸ ਏਅਰਕ੍ਰਾਫਟ ਮਛੇਰਿਆਂ ਨੂੰ ਚੱਕਰਵਾਤ ਦੀਆਂ ਚੇਤਾਵਨੀਆਂ ਨਿਰੰਤਰ ਪ੍ਰਸਾਰਿਤ ਕਰ ਰਿਹਾ ਹੈ I ਰਕਸ਼ਾ ਮੰਤਰੀ ਨੂੰ ਇਹ ਵੀ ਦੱਸਿਆ ਗਿਆ ਕਿ ਕਰਨਾਟਕ ਦੇ ਤੱਟ ਤੋਂ ਦੂਰ ਭਾਰਤੀ ਝੰਡੇ ਵਾਲੇ ਤੁਗ ‘ਕੋਰੋਮੰਡਲ ਸਪੋਰਟਰ ਇਲੈਵਨ’ ਦੇ ਫਸੇ ਅਮਲੇ ਨੂੰ ਬਚਾਉਣ ਲਈ ਭਾਰਤੀ ਜਲ ਸੈਨਾ ਦੇ ਸਾਧਨਾਂ ਅਰਥਾਤ ਜਾਇਦਾਦ ਦੀ ਵਰਤੋਂ ਕੀਤੀ ਗਈ। ਗੋਆ ਦੇ ਨੇਵਲ ਏਅਰ ਸਟੇਸ਼ਨ ਦਾ ਇੱਕ ਹੋਰ ਹੈਲੀਕਾਪਟਰ ਤਾਇਨਾਤ ਕੀਤਾ ਗਿਆ ਹੈ, ਤਾਂ ਜੋ ਭਾਰਤੀ ਝੰਡੇ ਵਾਲੇ ਟਗ ਅਲਾਇੰਸ ਦੇ ਗੁੰਮ ਹੋਏ ਅਮਲੇ ਦੇ ਮੈਂਬਰਾਂ ਦੀ ਭਾਲ ਵਿੱਚ ਸਹਾਇਤਾ ਕੀਤੀ ਜਾ ਸਕੇ।
ਰਕਸ਼ਾ ਮੰਤਰੀ ਨੂੰ ਦੱਸਿਆ ਗਿਆ ਕਿ ਭਾਰਤੀ ਹਵਾਈ ਫੌਜ ਨੇ ਐਨਡੀਆਰਐਫ ਦੇ ਜਵਾਨਾਂ ਅਤੇ ਟਨਾਂ ਵਿੱਚ ਉਨ੍ਹਾਂ ਦੇ ਸਾਮਾਨ ਨੂੰ ਅਹਿਮਦਾਬਾਦ ਲੈ ਜਾਂ ਲਈ ਤਾਇਨਾਤ ਕੀਤਾ ਹੈ। 16 ਮਈ, 2021 ਨੂੰ, ਆਈਏਐਫ ਨੇ ਦੋ ਸੀ -130 ਜੇ ਅਤੇ ਇੱਕ ਏਨ -32 ਜਹਾਜ਼ ਨੂੰ ਐਨ ਡੀ ਆਰ ਐਫ ਦੇ 167 ਕਰਮਚਾਰੀਆਂ ਅਤੇ 16.5 ਟਨ ਭਰ ਦੇ ਸਾਮਾਨ ਦੀ ਕੋਲਕਾਤਾ ਤੋਂ ਅਹਿਮਦਾਬਾਦ ਤਕ ਢੋਆ ਢੁਆਈ ਲਈ ਤਾਇਨਾਤ ਕੀਤਾ ਹੈ। ਇੱਕ ਹੋਰ ਸੀ -130 ਜੇ ਅਤੇ ਦੋ ਏਨ -32 ਜਹਾਜ ਐਨਡੀਆਰਐਫ ਦੇ 121 ਜਵਾਨਾਂ ਅਤੇ 11.6 ਟਨ ਲੋਡ ਨੂੰ ਇਸੇ ਹੀ ਮੰਤਵ ਨਾਲ ਵਿਜੇਵਾੜਾ ਤੋਂ ਅਹਿਮਦਾਬਾਦ ਲੈ ਕੇ ਗਏ। ਦੋ ਸੀ -130 ਜੇ ਜਹਾਜ਼ 110 ਵਿਅਕਤੀਆਂ ਅਤੇ 15 ਟਨ ਮਾਲ ਪੁਣੇ ਤੋਂ ਅਹਿਮਦਾਬਾਦ ਲਿਆਏ ਸਨ।
ਸ਼੍ਰੀ ਰਾਜਨਾਥ ਸਿੰਘ ਨੂੰ ਇਹ ਵੀ ਦੱਸਿਆ ਗਿਆ ਕਿ ਇੰਜੀਨੀਅਰ ਟਾਸਕ ਫੋਰਸ ਦੇ ਨਾਲ ਦਿਉ ਲਈ ਜਾਮਨਗਰ ਤੋਂ ਆਰਮੀ ਦੇ ਦੋ ਕਾਲਮ ਲਾਮਬੰਦ ਕੀਤੇ ਗਏ ਹਨ। ਲੋੜ ਪੈਣ 'ਤੇ ਤੁਰੰਤ ਜਵਾਬ ਦੇਣ ਲਈ ਦੋ ਹੋਰ ਕਾਲਮ ਜੂਨਾਗੜ ਲਈ ਰਵਾਨਾ ਹੋ ਗਏ ਹਨ। ਉਨ੍ਹਾਂ ਨੂੰ ਦੱਸਿਆ ਗਿਆ ਕਿ ਫੌਜ ਸਿਵਲ ਪ੍ਰਸ਼ਾਸਨ ਨਾਲ ਨਿਰੰਤਰ ਸੰਪਰਕ ਵਿੱਚ ਹੈ।
ਰਕਸ਼ਾ ਮੰਤਰੀ ਨੇ ਤਿੰਨਾਂ ਸੇਨਾਵਾਂ ਨੂੰ ਉਭਰ ਰਹੀ ਸਥਿਤੀ ਨਾਲ ਨਜਿੱਠਣ ਲਈ ਸਿਵਲ ਪ੍ਰਸ਼ਾਸਨ ਨੂੰ ਹਰ ਸੰਭਵ ਸਹਾਇਤਾ ਪ੍ਰਦਾਨ ਕਰਨ ਦੇ ਨਿਰਦੇਸ਼ ਦਿੱਤੇ।
---------------------------------------
ਏ ਬੀ ਬੀ /ਨੈਮਪੀ /ਡੀ ਕੇ /ਸੈਵੀ /ਏ ਡੀ ਏ
(Visitor Counter : 127
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਸਰਕਾਰ ਵਲੋਂ ਆਲਮੀ ਕੋਵਿਡ ਸਹਾਇਤਾ ਨੂੰ ਪ੍ਰਭਾਵਸ਼ਾਲੀ ਢੰਗ ਨਾਲ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਸਿਹਤ ਸੰਭਾਲ ਅਦਾਰਿਆਂ ਨੂੰ ਅਲਾਟ ਅਤੇ ਸਪਲਾਈ ਕੀਤਾ ਜਾ ਰਿਹਾ ਹੈ
ਹੁਣ ਤੱਕ 6608 ਆਕਸੀਜਨ ਕੰਸਨਟ੍ਰੇਟਰ; 3856 ਆਕਸੀਜਨ ਸਿਲੰਡਰ; 14 ਆਕਸੀਜਨ ਜਨਰੇਸ਼ਨ ਪਲਾਂਟ; 4330 ਵੈਂਟੀਲੇਟਰ / ਬੀਆਈ ਪੀਏਪੀ; ਤਕਰੀਬਨ 3 ਲੱਖ ਰੇਮਡੇਸੀਵਿਰ ਟੀਕੇ ਸਪਲਾਈ ਕੀਤੇ ਜਾ ਚੁੱਕੇ ਹਨ
ਭਾਰਤ ਪ੍ਰਤੀ ਏਕਤਾ ਅਤੇ ਸਦਭਾਵਨਾ ਨੂੰ ਦਰਸਾਉਂਦੇ ਹੋਏ, ਵਿਸ਼ਵਵਿਆਪੀ ਭਾਈਚਾਰੇ ਨੇ ਕੋਵਿਡ-19 ਵਿਰੁੱਧ ਇਸ ਸਮੂਹਿਕ ਲੜਾਈ ਵਿੱਚ ਭਾਰਤ ਦੀਆਂ ਕੋਸ਼ਿਸ਼ਾਂ ਦਾ ਸਮਰਥਨ ਕਰਨ ਲਈ ਸਹਾਇਤਾ ਦਾ ਹੱਥ ਵਧਾਇਆ ਹੈ। ਭਾਰਤ ਸਰਕਾਰ ਨੇ ਪ੍ਰਾਪਤ ਕੀਤੀ ਸਹਾਇਤਾ ਸਪਲਾਈ ਦੀ ਤੁਰੰਤ ਵੰਡ ਅਤੇ ਸਪੁਰਦਗੀ ਲਈ ਇੱਕ ਸੁਚਾਰੂ ਅਤੇ ਵਿਵਸਥਿਤ ਢਾਂਚਾ ਤਿਆਰ ਕੀਤਾ ਹੈ। ਇਹ ਤੀਜੇ ਦਰਜੇ ਦੀਆਂ ਦੇਖਭਾਲ ਸੰਸਥਾਵਾਂ ਅਤੇ ਪ੍ਰਾਪਤ ਕਰਤਾ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਡਾਕਟਰੀ ਢਾਂਚੇ ਨੂੰ ਪੂਰਕ ਕਰਨ ਵਿੱਚ ਸਹਾਇਤਾ ਕਰੇਗਾ, ਅਤੇ ਹਸਪਤਾਲ ਵਿੱਚ ਦਾਖਲ ਕੋਵਿਡ ਮਰੀਜ਼ਾਂ ਦੇ ਪ੍ਰਭਾਵਸ਼ਾਲੀ ਕਲੀਨਿਕਲ ਪ੍ਰਬੰਧਨ ਲਈ ਉਨ੍ਹਾਂ ਦੇ ਕਲੀਨਿਕਲ ਪ੍ਰਬੰਧਨ ਦੀ ਯੋਗਤਾ ਨੂੰ ਮਜ਼ਬੂਤ ਕਰੇਗਾ।
ਭਾਰਤ ਸਰਕਾਰ 27 ਅਪ੍ਰੈਲ 2021 ਤੋਂ ਵੱਖ-ਵੱਖ ਦੇਸ਼ਾਂ / ਸੰਗਠਨਾਂ ਤੋਂ ਕੋਵਿਡ -19 ਰਾਹਤ ਸਪਲਾਈ ਅਤੇ ਉਪਕਰਣਾਂ ਦੀ ਅੰਤਰਰਾਸ਼ਟਰੀ ਸਹਾਇਤਾ ਪ੍ਰਾਪਤ ਕਰ ਰਹੀ ਹੈ।
ਸੰਚਤ ਰੂਪ ਵਿੱਚ 27 ਅਪ੍ਰੈਲ 2021 ਤੋਂ 07 ਮਈ 2021 ਤੱਕ 6608 ਆਕਸੀਜਨ ਕੰਸਨਟ੍ਰੇਟਰ; 3856 ਆਕਸੀਜਨ ਸਿਲੰਡਰ; 14 ਆਕਸੀਜਨ ਜਨਰੇਸ਼ਨ ਪਲਾਂਟ; 4330 ਵੈਂਟੀਲੇਟਰ / ਬੀਆਈ ਪੀਏਪੀ; , ਲਗਭਗ 3 ਲੱਖ ਰੈਮਡੇਸੀਵਿਰ ਟੀਕੇ ਸਪਲਾਈ ਕੀਤੇ ਗਏ ਹਨ।
7 ਮਈ 2021 ਨੂੰ ਯੂਐਸਆਈਐਸਪੀਐਫ, ਸਵਿਟਜ਼ਰਲੈਂਡ, ਪੋਲੈਂਡ, ਨੀਦਰਲੈਂਡ ਅਤੇ ਇਜ਼ਰਾਈਲ ਤੋਂ ਪ੍ਰਾਪਤ ਕੀਤੀਆਂ ਵਸਤਾਂ ਵਿੱਚ ਸ਼ਾਮਲ ਹਨ:
• ਆਕਸੀਜਨ ਕੰਸਨਟ੍ਰੇਟਰ ,
• ਰੇਮਡੇਸੀਵਿਰ ,
• ਵੈਂਟੀਲੇਟਰ ,
• ਆਕਸੀਜਨ ਜਨਰੇਸ਼ਨ ਪਲਾਂਟ 
ਪ੍ਰਭਾਵਸ਼ਾਲੀ ਢੰਗ ਨਾਲ ਅਲਾਟਮੈਂਟ ਅਤੇ ਪ੍ਰਾਪਤ ਕਰਤਾ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਅਦਾਰਿਆਂ ਨੂੰ ਸੁਚਾਰੂ ਸਪੁਰਦਗੀ ਇੱਕ ਨਿਰੰਤਰ ਅਭਿਆਸ ਹੈ। ਕੇਂਦਰੀ ਸਿਹਤ ਮੰਤਰਾਲੇ ਵੱਲੋਂ ਨਿਯਮਿਤ ਤੌਰ ‘ਤੇ ਇਸ ਦੀ ਪੂਰੀ ਨਿਗਰਾਨੀ ਕੀਤੀ ਜਾ ਰਹੀ ਹੈ।
ਫੋਟੋ 1: ਯੂਐਸ-ਇੰਡੀਆ ਰਣਨੀਤਕ ਭਾਈਵਾਲੀ ਫੋਰਮ  ਤੋਂ ਪ੍ਰਾਪਤ 100 ਆਕਸੀਜਨ ਕੰਸਨਟ੍ਰੇਟਰ ਨੂੰ ਅੱਜ ਦਿੱਲੀ ਤੋਂ ਅਸਾਮ ਭੇਜਿਆ ਗਿਆ
ਫੋਟੋ 2. ਇੱਕ ਜਰਮਨ ਮੋਬਾਈਲ ਆਕਸੀਜਨ ਉਤਪਾਦਨ ਅਤੇ ਭਰਨ ਵਾਲੀ ਪ੍ਰਣਾਲੀ, ਜੋ ਡਾਕਟਰੀ ਵਰਤੋਂ ਲਈ 93% ਆਕਸੀਜਨ ਦਾ 360 ਲੀਟਰ ਤਿਆਰ ਕਰਦੀ ਹੈ ਅਤੇ ਇਸਦਾ 420 ਲੀਟਰ ਦਾ ਇੱਕ ਰਿਜ਼ਰਵ ਆਕਸੀਜਨ ਟੈਂਕ ਹੈ। ਸਿਹਤ ਸਹੂਲਤਾਂ ਲਈ ਵਰਤਣ ਲਈ ਅੱਜ ਸਵੇਰੇ ਡੀਆਰਡੀਓ ਲਿਜਾਇਆ ਗਿਆ।
ਫੋਟੋ 3. ਨੀਦਰਲੈਂਡ ਤੋਂ ਪ੍ਰਾਪਤ 112 ਵੈਂਟੀਲੇਟਰਾਂ ਨੂੰ ਅੱਜ ਦਿੱਲੀ ਤੋਂ ਤੇਲੰਗਾਨਾ ਭੇਜਿਆ ਗਿਆ।
ਕੇਂਦਰੀ ਸਿਹਤ ਮੰਤਰਾਲੇ ਵਿੱਚ ਇੱਕ ਸਮਰਪਿਤ ਕੋਆਰਡੀਨੇਸ਼ਨ ਸੈੱਲ ਬਣਾਇਆ ਗਿਆ ਹੈ, ਤਾਂ ਜੋ ਵਿਦੇਸ਼ੀ ਕੋਵਿਡ ਰਾਹਤ ਸਮੱਗਰੀ ਦੀ ਪ੍ਰਾਪਤੀ ਅਤੇ ਵੰਡ ਲਈ ਤਾਲਮੇਲ, ਸਹਾਇਤਾ ਅਤੇ ਦਾਨ ਵਜੋਂ ਤਾਲਮੇਲ ਕੀਤਾ ਜਾ ਸਕੇ। ਇਸ ਸੈੱਲ ਨੇ 26 ਅਪ੍ਰੈਲ 2021 ਤੋਂ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ। ਸਿਹਤ ਮੰਤਰਾਲੇ ਦੁਆਰਾ 2 ਮਈ, 2021 ਤੋਂ ਇੱਕ ਮਿਆਰੀ ਸੰਚਾਲਨ ਪ੍ਰਕਿਰਿਆ ਬਣਾਈ ਗਈ ਅਤੇ ਲਾਗੂ ਕੀਤੀ ਗਈ।
ਅੰਕੜੇ ਅਤੇ ਪ੍ਰੋਗਰਾਮ ਲਾਗੂ ਮੰਤਰਾਲਾ
ਰਾਸ਼ਟਰੀ ਨਮੂਨਾ ਸਰਵੇਖਣ  ਦੇ 76ਵੇਂ ਅਤੇ 77ਵੇਂ ਦੌਰ ਦੇ ਅਧੀਨ ਆਉਂਦੇ ਵਿਸ਼ਿਆਂ 'ਤੇ 17ਵਾਂ ਰਾਸ਼ਟਰੀ ਸੈਮੀਨਾਰ
ਰਾਸ਼ਟਰੀ ਨਮੂਨਾ ਸਰਵੇਖਣ  ਦੇ 76ਵੇਂ ਅਤੇ 77ਵੇਂ ਦੌਰ ਦੌਰਾਨ ਕਵਰ ਕੀਤੇ ਗਏ ਵਿਸ਼ਿਆਂ 'ਤੇ ਦੋ ਦਿਨਾਂ ਰਾਸ਼ਟਰੀ ਸੈਮੀਨਾਰ ਦਾ ਉਦਘਾਟਨ ਅੱਜ ਕੋਚੀ ਯੂਨੀਵਰਸਿਟੀ ਦੇ ਵਿਗਿਆਨ ਅਤੇ ਤਕਨਾਲੋਜੀ , ਕੋਚੀ ਦੇ ਸੈਮੀਨਾਰ ਹਾਲ ਵਿੱਚ ਮੁੱਖ ਮਹਿਮਾਨ ਵਾਈਸ-ਚਾਂਸਲਰ, ਸੀਯੂਐੱਸਏਟੀ  ਪ੍ਰੋ.  ਕੇ.ਐੱਨ. ਮਧੂਸੂਦਨਨ ਨੇ ਕੀਤਾ। ਉਦਘਾਟਨੀ ਸੈਸ਼ਨ ਵਿੱਚ ਗੈਸਟ ਆਫ਼ ਆਨਰ ਪ੍ਰੋ-ਵਾਈਸ ਚਾਂਸਲਰ, ਕੁਸੈਟ ਪ੍ਰੋ. ਪੀ.ਜੀ. ਸ਼ੰਕਰਨ, ਰਾਸ਼ਟਰੀ ਅੰਕੜਾ ਦਫ਼ਤਰ  ਦੇ ਏਡੀਜੀ’ਜ਼, ਐੱਮਓਐੱਸਪੀਆਈ, ਐੱਮਓਐੱਸਪੀਆਈ ਦੇ ਵਧੀਕ ਸਕੱਤਰ, ਐੱਮਓਐੱਸਪੀਆਈ ਸੁਤੰਤਰ ਡੋਮੇਨ ਮਾਹਿਰ, ਸੇਵਾਮੁਕਤ ਪ੍ਰੋਫ਼ੈਸਰ, ਕਾਰਜ ਸਮੂਹ ਦੇ ਮੈਂਬਰ, ਅਕਾਦਮੀਆਂ ਦੇ ਨੁਮਾਇੰਦੇ, ਖੋਜਕਰਤਾਵਾਂ ਅਤੇ ਮੀਡੀਆ ਦੇ ਨੁਮਾਇੰਦੇ ਸ਼ਾਮਲ ਸਨ।
ਉਦਘਾਟਨੀ ਭਾਸ਼ਣ ਦਿੰਦੇ ਹੋਏ ਮੁੱਖ ਮਹਿਮਾਨ, ਕੋਚੀ ਯੂਨੀਵਰਸਿਟੀ ਆਵ੍ ਸਾਇੰਸ ਐਂਡ ਟੈਕਨੋਲੋਜੀ ਦੇ ਵਾਈਸ ਚਾਂਸਲਰ ਨੇ ਕਿਹਾ ਕਿ ਮੰਤਰਾਲੇ ਦੁਆਰਾ ਸੈਮੀਨਾਰ ਦੇ ਸਥਾਨ ਦੀ ਚੋਣ ਅੰਕੜਿਆਂ ਸਮੇਤ ਖੋਜ ਅਧਿਆਪਨ ਦੇ ਖੇਤਰ ਵਿੱਚ ਸੀਯੂਐੱਸਏਟੀ ਦੁਆਰਾ ਕੀਤੇ ਗਏ ਕੰਮ ਦੀ ਮਾਨਤਾ ਹੈ। ਉਨ੍ਹਾਂ ਨੇ ਕੋਚੀ ਯੂਨੀਵਰਸਿਟੀ ਆਫ ਸਾਇੰਸ ਐਂਡ ਟੈਕਨਾਲੋਜੀ ਵਿਖੇ 17ਵੇਂ ਰਾਸ਼ਟਰੀ ਸੈਮੀਨਾਰ ਦੀ ਮੇਜ਼ਬਾਨੀ ਕਰਨ ਦਾ ਮੌਕਾ ਦੇਣ ਲਈ ਮੰਤਰਾਲੇ ਦਾ ਧੰਨਵਾਦ ਕੀਤਾ। ਆਪਣੇ ਸੰਬੋਧਨ ਵਿੱਚ ਉਨ੍ਹਾਂ ਨੇ ਅਕਾਦਮਿਕਾਂ ਵਿੱਚ ਡੇਟਾ ਸਮਰਥਿਤ ਖੋਜ ਸੂਝ ਦੀ ਵਧਦੀ ਲੋੜ ਨੂੰ ਪ੍ਰਭਾਵਿਤ ਕੀਤਾ ਅਤੇ ਦੇਸ਼ ਵਿੱਚ ਡੇਟਾ ਤਿਆਰ ਕਰਨ ਵਾਲੀਆਂ ਵੱਖ-ਵੱਖ ਏਜੰਸੀਆਂ ਨਾਲ ਮਜ਼ਬੂਤ ਸਹਿਯੋਗ ਦੀ ਮੰਗ ਕੀਤੀ। ਉਨ੍ਹਾਂ ਨੇ ਐੱਨਐੱਸਓ, ਐੱਮਓਐੱਸਪੀਆਈ ਦੁਆਰਾ ਸਾਹਮਣੇ ਲਿਆਂਦੀਆਂ ਵਿਸਤ੍ਰਿਤ ਸਰਵੇਖਣ ਰਿਪੋਰਟਾਂ ਦੀ ਪ੍ਰਸ਼ੰਸਾ ਕੀਤੀ ਅਤੇ ਮੰਨਿਆ ਕਿ ਰਾਸ਼ਟਰੀ ਨਮੂਨਾ ਸਰਵੇਖਣ  ਰਿਪੋਰਟਾਂ ਦੇਸ਼ ਵਿੱਚ ਡੇਟਾ ਸੰਚਾਲਿਤ ਗਿਆਨ ਅਧਾਰ ਦੀ ਰੀੜ੍ਹ ਦੀ ਹੱਡੀ ਹਨ।
ਵਧੀਕ ਡਾਇਰੈਕਟਰ ਜਨਰਲ, ਐੱਨਐੱਸਓ  ਨੇ ਮਹਿਮਾਨਾਂ ਦਾ ਸਵਾਗਤ ਕੀਤਾ ਅਤੇ ਸੈਮੀਨਾਰ ਵਿੱਚ ਹਿੱਸਾ ਲੈਣ ਲਈ ਸਮਾਂ ਕੱਢਣ ਲਈ ਸਾਰਿਆਂ ਦਾ ਧੰਨਵਾਦ ਕੀਤਾ। ਉਨ੍ਹਾਂ ਨੇ ਉਮੀਦ ਕੀਤੀ ਕਿ ਇਨ੍ਹਾਂ ਦੋ ਦਿਨਾਂ ਸੈਮੀਨਾਰ ਵਿੱਚ ਵਿਚਾਰ-ਵਟਾਂਦਰਾ ਭਵਿੱਖ ਵਿੱਚ ਸਰਵੇਖਣਾਂ ਦੀ ਯੋਜਨਾਬੰਦੀ ਦੇ ਹੋਰ ਵਿਕਾਸ ਲਈ ਗਿਆਨ ਭੰਡਾਰ ਦਾ ਇੱਕ ਵੱਡਾ ਸਰੋਤ ਹੋਵੇਗਾ।
ਪ੍ਰੋ-ਵਾਈਸ ਚਾਂਸਲਰ, ਸੀਯੂਐੱਸਏਟੀ ਨੇ ਆਪਣੀ ਟਿੱਪਣੀ ਵਿੱਚ ਕਿਹਾ ਕਿ ਐੱਨਐੱਸਐੱਸ ਭਾਰਤ ਵਿੱਚ ਇੱਕ ਘਰੇਲੂ ਨਾਮ ਹੈ, ਖਾਸ ਕਰਕੇ ਜਦੋਂ ਅਕਾਦਮਿਕ ਸੰਸਾਰ ਵਿੱਚ ਸੁਤੰਤਰ ਖੋਜ ਦੀ ਗੱਲ ਆਉਂਦੀ ਹੈ।
ਵਧੀਕ ਡਾਇਰੈਕਟਰ ਜਨਰਲ, ਐੱਨਐੱਸਓ , ਐੱਮਓਐੱਸਪੀਆਈ ਨੇ ਆਯੋਜਕ ਟੀਮ ਦਾ ਧੰਨਵਾਦ ਕੀਤਾ ਅਤੇ ਕਿਹਾ ਕਿ ਇਨ੍ਹਾਂ ਦੋ ਗੇੜਾਂ ਦੇ ਨਤੀਜਿਆਂ 'ਤੇ ਰਾਸ਼ਟਰੀ ਸੈਮੀਨਾਰ ਨੀਤੀ ਨਿਰਮਾਤਾਵਾਂ, ਅਕਾਦਮਿਕ ਅਤੇ ਖੋਜਕਰਤਾ ਵਿਦਵਾਨਾਂ ਲਈ ਬਹੁਤ ਸਾਰਥਕ ਸਨ।
ਵਧੀਕ ਡਾਇਰੈਕਟਰ ਜਨਰਲ, ਐੱਨਐੱਸਓ , ਐੱਮਓਐੱਸਪੀਆਈ ਨੇ ਕਿਹਾ ਕਿ ਇਹ ਇੰਟਰਐਕਟਿਵ ਪਲੈਟਫਾਰਮ ਆਤਮ ਨਿਰੀਖਣ ਲਈ ਬਹੁਤ ਮਹੱਤਵਪੂਰਨ ਹੈ ਅਤੇ ਇਨ੍ਹਾਂ ਦੀ ਵਰਤੋਂ ਨਾਲ ਖੇਤਰ ਵਿੱਚ ਡੇਟਾ ਇਕੱਤਰ ਕਰਨ ਦੇ ਢੰਗ ਵਿੱਚ ਲੋੜੀਂਦੇ ਸੁਧਾਰ ਕੀਤੇ ਜਾਂਦੇ ਹਨ। ਉਹ ਅਕਾਦਮਿਕ, ਖੋਜਕਰਤਾਵਾਂ ਅਤੇ ਮੰਤਰਾਲੇ ਵਿਚਕਾਰ ਸਹਿਯੋਗ ਦਾ ਸਮਰਥਨ ਕਰਦੇ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 22 ਜੁਲਾਈ ਨੂੰ ‘ਇੰਡੀਆ ਆਈਡੀਆਜ਼ ਸਮਿਟ’ ਸਮੇਂ ਮੁੱਖ ਭਾਸ਼ਣ ਦੇਣਗੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ 22 ਜੁਲਾਈ ਨੂੰ 'ਇੰਡੀਆ ਆਈਡੀਆਜ਼ ਸਮਿਟ' ਵਿੱਚ ਮੁੱਖ ਭਾਸ਼ਣ ਦੇਣਗੇ।
ਇਸ ਸਿਖਰ ਸੰਮੇਲਨ  ਦੀ ਮੇਜ਼ਬਾਨੀ ਅਮਰੀਕਾ-ਭਾਰਤ ਕਾਰੋਬਾਰ ਪਰਿਸ਼ਦ ਦੁਆਰਾ ਕੀਤੀ ਜਾ ਰਹੀ ਹੈ। ਇਸ ਸਾਲ ਪਰਿਸ਼ਦ ਦੇ ਗਠਨ ਦੀ 45ਵੀਂ ਵਰ੍ਹੇਗੰਢ ਮਨਾਈ ਜਾ ਰਹੀ ਹੈ। ਇਸ ਸਾਲ ਦੇ ‘ਇੰਡੀਆ ਆਈਡੀਆਜ਼ ਸਮਿਟ’ ਦਾ ਥੀਮ 'ਬਿਹਤਰ ਭਵਿੱਖ ਦਾ ਨਿਰਮਾਣ' ਹੈ।
ਇਸ ਵਰਚੁਅਲ ਸਿਖਰ ਸੰਮੇਲਨ ਵਿੱਚ ਭਾਰਤੀ ਅਤੇ ਅਮਰੀਕੀ ਸਰਕਾਰ ਦੇ ਨੀਤੀ-ਨਿਰਮਾਤਾਵਾਂ, ਰਾਜ ਪੱਧਰੀ ਅਧਿਕਾਰੀਆਂ ਅਤੇ ਕਾਰੋਬਾਰ ਜਗਤ ਅਤੇ ਸਮਾਜ ਦੇ ਪ੍ਰਮੁੱਖ ਵਿਚਾਰਕਾਂ ਦੀ ਉੱਚ-ਪੱਧਰੀ ਮੌਜੂਦਗੀ ਹੋਵੇਗੀ। ਸਿਖਰ ਸੰਮੇਲਨ ਦੇ ਹੋਰ ਪ੍ਰਮੁੱਖ ਬੁਲਾਰਿਆਂ ਵਿੱਚ ਵਿਦੇਸ਼ ਮੰਤਰੀ ਡਾ. ਐੱਸ ਜੈਸ਼ੰਕਰ, ਅਮਰੀਕੀ ਵਿਦੇਸ਼ ਮੰਤਰੀ ਸ਼੍ਰੀ ਮਾਈਕ ਪੋਂਪੀਓ, ਵਰਜੀਨੀਆ ਦੇ ਸੈਨੇਟਰ ਅਤੇ ਸੈਨੇਟ ਇੰਡੀਆ ਕੌਕਸ ਦੇ ਸਹਿ-ਚੇਅਰਮੈਨ ਸ਼੍ਰੀ ਮਾਰਕ ਵਾਰਨਰ, ਸੰਯੁਕਤ ਰਾਸ਼ਟਰ ਵਿੱਚ ਅਮਰੀਕੀ ਰਾਜਦੂਤ ਸੁਸ਼੍ਰੀ ਨਿੱਕੀ ਹੈਲੀ, ਆਦਿ ਸ਼ਾਮਲ ਹਨ। ਇਸ ਸਿਖਰ ਸੰਮੇਲਨ ਦੌਰਾਨ, ‘ਭਾਰਤ-ਅਮਰੀਕਾ ਸਹਿਯੋਗ’ ਅਤੇ ‘ਮਹਾਮਾਰੀ ਕਾਲ ਤੋਂ ਬਾਅਦ ਦੀ ਦੁਨੀਆ ਵਿੱਚ ਦੋਹਾਂ ਦੇਸ਼ਾਂ ਦਰਮਿਆਨ ਆਪਸੀ ਸਬੰਧਾਂ ਦਾ ਭਵਿੱਖ’ ਸਮੇਤ ਵੱਖ-ਵੱਖ ਵਿਸ਼ਿਆਂ ‘ਤੇ ਵਿਚਾਰ-ਵਟਾਂਦਰੇ ਹੋਣਗੇ।